Cas típic 2869: noi li agrada noia, noi li agraden els Premis Darwin | Pons's blog\nahse en Cas típic 2981: noi li agrada noia, noi li agrada arreglar una bombeta\nLaura T. Marcel en Cas típic 2981: noi li agrada noia, noi li agrada arreglar una bombeta\nXeXu en Cas típic 2980: noi li agrada noia, noi li agrada el Firefox\nPons en Cas típic 2981: noi li agrada noia, noi li agrada arreglar una bombeta\nMcAbeu en Cas típic 2981: noi li agrada noia, noi li agrada arreglar una bombeta\nahse en Cas típic 2980: noi li agrada noia, noi li agrada el Firefox\nPons en Cas típic 2980: noi li agrada noia, noi li agrada el Firefox\nMcAbeu en Cas típic 2980: noi li agrada noia, noi li agrada el Firefox\nCategories Selecciona la categoria Actualitat (311) Anuncis (85) Articles (23) Blog (307) Ciència (58) Cine (90) Comics (170) CPI (28) Dimarts Vintage (66) Divagacions meves (191) Entreteniments (191) Frases (46) Futurama / Simpsons (76) Grafics (12) Humor (147) Imatges (65) Incatalogables (40) Informàtica (39) Llibres (392) Música (70) Monogràfic (341) Personals (178) Post ràpids (147) Recull dels divendres (63) Sense categoria (1) Terry Pratchett (78) TV (361) Viatges (82) Videos (142) Webs/Blocs (213)\nArxius Selecciona el mes febrer 2019 (11) gener 2019 (19) Desembre 2018 (13) Novembre 2018 (20) Octubre 2018 (22) Setembre 2018 (17) Juliol 2018 (22) Juny 2018 (21) Mai 2018 (22) Abril 2018 (19) Març 2018 (17) febrer 2018 (20) gener 2018 (18) Desembre 2017 (13) Novembre 2017 (21) Octubre 2017 (18) Setembre 2017 (21) Agost 2017 (4) Juliol 2017 (13) Juny 2017 (22) Mai 2017 (23) Abril 2017 (16) Març 2017 (23) febrer 2017 (20) gener 2017 (22) Desembre 2016 (12) Novembre 2016 (22) Octubre 2016 (21) Setembre 2016 (22) Agost 2016 (3) Juliol 2016 (13) Juny 2016 (22) Mai 2016 (22) Abril 2016 (21) Març 2016 (23) febrer 2016 (21) gener 2016 (21) Desembre 2015 (23) Novembre 2015 (21) Octubre 2015 (22) Setembre 2015 (22) Agost 2015 (13) Juliol 2015 (14) Juny 2015 (22) Mai 2015 (21) Abril 2015 (22) Març 2015 (22) febrer 2015 (20) gener 2015 (22) Desembre 2014 (23) Novembre 2014 (20) Octubre 2014 (23) Setembre 2014 (22) Agost 2014 (13) Juliol 2014 (13) Juny 2014 (21) Mai 2014 (22) Abril 2014 (22) Març 2014 (21) febrer 2014 (20) gener 2014 (23) Desembre 2013 (23) Novembre 2013 (21) Octubre 2013 (23) Setembre 2013 (21) Agost 2013 (13) Juliol 2013 (11) Juny 2013 (20) Mai 2013 (23) Abril 2013 (22) Març 2013 (21) febrer 2013 (20) gener 2013 (23) Desembre 2012 (21) Novembre 2012 (22) Octubre 2012 (23) Setembre 2012 (23) Agost 2012 (14) Juliol 2012 (13) Juny 2012 (16) Mai 2012 (23) Abril 2012 (21) Març 2012 (22) febrer 2012 (21) gener 2012 (22) Desembre 2011 (22) Novembre 2011 (22) Octubre 2011 (21) Setembre 2011 (22) Agost 2011 (18) Juliol 2011 (21) Juny 2011 (17) Mai 2011 (22) Abril 2011 (21) Març 2011 (23) febrer 2011 (19) gener 2011 (26) Desembre 2010 (24) Novembre 2010 (22) Octubre 2010 (21) Setembre 2010 (21) Agost 2010 (13) Juliol 2010 (22) Juny 2010 (22) Mai 2010 (21) Abril 2010 (22) Març 2010 (23) febrer 2010 (20) gener 2010 (21) Desembre 2009 (23) Novembre 2009 (21) Octubre 2009 (22) Setembre 2009 (21) Agost 2009 (15) Juliol 2009 (23) Juny 2009 (21) Mai 2009 (21) Abril 2009 (22) Març 2009 (23) febrer 2009 (19) gener 2009 (21) Desembre 2008 (22) Novembre 2008 (20) Octubre 2008 (23) Setembre 2008 (20) Agost 2008 (16) Juliol 2008 (22) Juny 2008 (21) Mai 2008 (23) Abril 2008 (26) Març 2008 (19) febrer 2008 (23) gener 2008 (23) Desembre 2007 (19) Novembre 2007 (13) Octubre 2007 (15) Setembre 2007 (14) Agost 2007 (12) Juliol 2007 (15) Juny 2007 (14) Mai 2007 (14) Abril 2007 (11) Març 2007 (15) febrer 2007 (13) gener 2007 (14) Desembre 2006 (14) Novembre 2006 (12) Octubre 2006 (14) Setembre 2006 (14) Agost 2006 (8) Juliol 2006 (13) Juny 2006 (16) Mai 2006 (13) Abril 2006 (12) Març 2006 (10) febrer 2006 (14) gener 2006 (3)\nEl guèiser Strokkur filmat a càmera superlenta youtu.be/-_5Ce7JgBPM via @YouTube 5 hours ago\nEl kazajistanès sona igual que un motor dièsel intentant arrencar a -40º twitter.com/veslozohan/sta… 5 hours ago\nRT @JuanesFTR: La TV Saudí tuvo que pixelar el pelo de Angela Merkel para evitar que el país se sumergiera en un excitamiento sexual incont… 5 hours ago\nLes pseudoterapies no fan cap mal... si descomptem els centenars de morts que provoquen cada any. microsiervos.com/archivo/cienci… 1 day ago\nEns podem permetre un luxe un cop al any. Lleva a su pareja a cenar al aeropuerto porque le apetecía ir a un sitio… twitter.com/i/web/status/1… 1 day ago\nEviteu les marques de cosmètics que presumeixin amb segells tals com "cruelty free" o "not tested on animals" culturacientifica.com/2019/02/07/los… 2 days ago\nAficionats del Cadiz agreixen al PP el bus gratuït a Madrid huffingtonpost.es/2019/02/11/alg… 2 days ago\nuna foto de DNI diferent elconfidencial.com/espana/2019-02… 2 days ago\nEl peix Bruixa, l'animal més bavós fogonazos.es/2019/01/sobre-… 3 days ago\nZoo anglès llança una campanya per posar-li el nom de la teva ex a un escarabat per Sant Valentí hemsleyconservationcentre.com/valentinescock… 3 days ago\nPosted: 2018-07-17 in Dimarts Vintage\nAvui recupero el CT380 en el qual parlo del llibre dels Premis Darwin, gaudiu de la imbecil·litat de la gent.\nBé, com que tothom coneix la teoria de Darwin, no començaré a parlar ni de girafes ni de Galapagos ni res daixò. Però si sobre l’esperit dels premis Darwin que no es altra que alegrar-se per què la sel·lecció natural també es capaç d’arribar a l’home. No carregant-se als més dèbils i lents com en el cas dels altres bitxos, sinó eliminant els que són prou imbècils com per matar-se per culpa de la seva inconsciència o bé de manera menys habitual quedar-se estèrils i evitar tenir descendència. A part hi ha les mencions d’honor, que són per la gent que no s’ha matat però la imprudència es massa increïble com per deixar-la fora del recull.\n– (Menció d’honor)Un home que volia volar va lligar 45 globus meteorològics plens d’heli d’enter 1 i 2 metres de diàmetre a una gandula. Però no es tan inconscient va prendre la precaució d’emportar-se una escopeta de perdigons per rebentar els globus per baixar i unes llaunes de cervesa per gaudir del vol.\nDesenllaç: A la que es va alliberar del llast (un corda unida a un tot terreny) va pujar molt ràpidament fins més amunt dels 30 metres que pensava assolir, va arribar als 4.800 metres.\n– (Menció d’honor) Un home volia robar la benzina d’una autocarava mitjançant el mètode del sifó de xuclar per una manega. Però es va confondre i va posar la mànega a la fosa sèptica.\n– (Menció d’honor) Un lladre va entrar a robar en un centre comercial i es va posar una mitja al cap. Va veure aparèixer un guarda de seguretat i per dissimular va agafar un cistell i va fer veure que comprava, però no es va treure la mitja.\n– (Menció d’honor) Un home volia comprovar si dins d’una llauna hi havia benzina. Així doncs es va fer dins de la llauna amb un encenedor. Encara es deu estar recuperant de les cremades.\n– (Menció d’honor) 6 nois i noies van robar un iot amb la intenció de travessar l’Atlantic. El seu aprovisionament era: 60 llaunes de mongetes cuites, 1000 condons, 50 llaunes de cervesa, 10 ampolles de licor i un llibre per aprendre a navegar guiant-se per les estrelles. Van encallar a 400 metres de l’amarrador. Per sort vist els condons que portaven no tenien intenció de procrear.\n– (Menció d’honor)En el Parc de Yellowstone hi havia un grapat de turistes observant un os des d’una distància. Una mica apartat del lloc, un guarda va veure una dona que posava un substancia a un nen. El guarda li va preguntar:\nMalauradament per l’evolució, el guarda va apartar de la zona tan el fill com la mare.\n– (Premi Darwin x2) Dos Obrers de la construcció estaven fent un forat circular en el terra d’un edifici en construcció en un vuitè pis. I ells estaven en dins de la circumferència.\n– (Premi Darwin) Un lladre va cometre tan sols 4 errors:\n– (Premi Darwin) Van trucar de matinada. Un home va confondre el telèfon de la tauleta amb l’objecte del costat, una Smith & Wenson del calibre 38 carregada que se li va disparar.\n– (Premi Darwin) 6 persones van morir ofegades al intentar capturar un pollastre que havia caigut en un pou. Els cossos van ser recuperats uns kilòmetres més avall juntament amb el pollastre viu.\n2018-07-17 a les 7:59\nAlgú pot gaudir realment de l’imbecil·litat de la gent?? Bé, diguem que d’un lladre que va a robar a una botiga d’armes plena de clients provant-les encara es pot riure. O com a mínim somriure mentre dius entre les dents “quin imbecil”.\n2018-07-17 a les 11:27\nTots els protagonistes de les anècdotes son imbècils sense excepció\n2018-07-17 a les 9:35\nAquests premis deixen clar que hi ha molta gent que no s’atura a pensar abans d’actuar.\nPer exemple, els nois i les noies que volien creuar l’Atlàntic amb 60 llaunes de mongetes cuites, 1000 condons, 50 llaunes de cervesa, 10 ampolles de licor i un llibre per aprendre a navegar guiant-se per les estrelles. Segur que no haurien encallat després de fer només 400 metres sí haguessin rumiat una mica i haguessin tingut prou paciència per esperar a sortit de nit.\n2018-07-17 a les 11:28\nSi haguessin sortit de nit haurien encallat a 200 metres\n2018-07-17 a les 12:56\nVols dir que el llibre “Manual per aprendre a navegar guiant-se per les estrelles” és d’un nivell massa avançat per aquesta penya, no?\n2018-07-17 a les 14:56\nVull dir que un llibre que fa sorolls d’animals de granja es massa avançat per aquesta penya\n2018-07-18 a les 0:16\nVull dir que el nostre becari és molt bon calculador ^^\n2018-07-18 a les 0:15\nSi haguessin sortit de nit haurien encallat a 199.95 metres.\nParaula del becari!!\n2018-07-17 a les 10:19\nsempre he pensat que els premis Darwin tenen massa candidats i costa molt, però que molt, de poder triar qui ha estat més tarat a l’hora de fer segons què. Però el de l’ós i la mel ja ens diu com funcionen alguns cervells humans.\nCom funcionen o com no funcionen?\n2018-07-17 a les 11:34\nara mateix, al costat de casa, en un terreny municipal, un tio boig que viu per aquí, amb pantalons curts i samarreta i una serra mecànica està tallant un arbre públic. Si de li’n va la serra assistirem a un drama. I si no se li’n va, el drama és de la seva família per haver de conviure amb aquest ésser viu. Vaja, que de Darwins potencials n’hi ha arreu\n2018-07-17 a les 12:31\nCom saps que no té permís per tallar l’arbre?\n2018-07-17 a les 13:31\naixò és un poble, ho sé\n2018-07-18 a les 0:18\nQuè us costa parar-lo? Deixar tallar arbres públics al vostre costat, esteu bojos!?\n2018-07-18 a les 0:19\nAlguns cervells humans tenen les neurones desconnectades. És un defecte de fabricació, s’haurien de tornar al productor amb un full de queixa.\n2018-07-17 a les 12:18\nvaja per poc me’ls perdo els premis Darwin ….\nEs un post de l’abril del 2008 o sigui que fa temps que corre per aquí\n2018-07-18 a les 0:20\nTenim CT-s corrent a la roda com els ratolins??\nDona les gràcies al Pons per regalar-vos refregits dimarts no i dimarts sí!\n2018-07-17 a les 15:32\nEls únics premis que ningú no voldria protagonitzar… O sí?\n2018-07-18 a les 0:21\nI tant! Què faria un sino entrant a robar a una botiga d’armes plena de gent disparant?\n2018-07-18 a les 8:05\nPotser no són els únics, però si dels pocs\n2018-07-17 a les 15:55\nOstres, el millor és el del pollastre del final, hahaha. Sis ‘pájarus’ moren en un pou intentant agafar-lo, i ell tan panxo! El pollastre sí que estava evolucionat. Darwin Awards són molt grans.\n2018-07-18 a les 0:22\nError, el millor és el de les armes.\n2018-07-18 a les 8:06\nEls pollastres son una espècie superior, alabats siguin els pollastres!\n2018-07-18 a les 8:41\nEls pollastres son una espècie inferior, alabat sigui el Pons i el seu bloc!\n2018-07-17 a les 20:08\nNo exagerem. Confondre una pistola amb un telèfon li pot passar a qualsevol.\n2018-07-18 a les 0:23\nI la muller amb un barret, és clar.\n2018-07-18 a les 8:07\nI tenir una pistola carregada sobre la tauleta de nit es una cosa que tots fem\n2018-07-18 a les 8:42\nSi la tinguessis descarregada de què serviria??\n2018-07-17 a les 21:41\nTothom sap que els óssos prefereixen la Nutella…\n2018-07-18 a les 0:24\nAh! Jo no ho sabia…. Pensava que eren més de gerds i tal…\nPerò només si son óssos panda\n2018-07-18 a les 23:00\nEl pollastre viu! Jajajajaja. L’estupidesa humana no té límits realment. Tenim sort de tenir el Pons per il•luminar-nos.\n2018-07-19 a les 8:03\nHumanitat 0 – Pollastritat 1


Sopa de Cabra porta una onada d'emocions al Camp Nou - Primera Fila\nSopa de Cabra porta una onada d’emocions al Camp Nou\nDijous vespre a les portes del Camp Nou, tres quarts de nou. Perfectament aquesta situació d’un partit de Champions a casa si no fos perquè el segon confinament truca a la porta en plena pandèmia i a les acaballes del juliol, poques pilotes s’esperaven veure per la gespa. Això sí, de gols se n’han marcat uns quants.\nEl silenci impactant d’un estadi amb capacitat per a gairebé 100.000 persones quan és buit trenca tots els esquemes. Aquestes graderies fa dies que no senten els crits dels aficionats però encara recorden les onades que feia el públic. Amb força menys decibels, Sopa de Cabra ha portat al Camp Nou una onada de sentiments canalitzats a través de la música: melodies per no perdre l’esperança.\nEls Sopa de Cabra han entrat amb la mateixa força que el Nàpols vindrà a recollir les cendres del joc de posició, i amb les ganes desbocades del qui sap que cada concert acabat és tot un regal en aquests temps. A la setmana més crítica pel món cultural, el Cruïlla segueix tossudament dempeus per defensar que “la cultura és segura” i propostes com aquesta són tot un miracle en l’estiu més atípic de les últimes dècades.\nBen pocs es podien imaginar que un 23 de juliol es podria veure un pseudo-Sant Jordi descafeïnat però encara és més inversemblant veure els Sopa tocant a la grada inferior del Nou Camp per 800 persones. Des del primer minut s’ha creat una connexió especial públic-artistes, que ha celebrat eufòric un repertori molt equilibrat.\nAmb més de 30 anys als escenaris els clàssics pesen i no ha faltat ‘Si et quedes amb mi’, ‘Far del sud’, ‘Podré tornar enrere’ o ‘Instants del temps’. Però també hi ha hagut espai per temes dels dos darrers àlbums i que aporten una nova dimensió al grup, així s’ha escoltat ‘Fronteres’, ‘En Blanc’, ‘Cercles’, ‘Em Trenques el Cor’ o ‘La Gran Onada’.\nDes de fa uns anys un concert dels gironins és sinònim d’una gran qualitat sonora i musical, els darrers àlbums plantegen un ventall sonor que despleguen amb tot detall als directes. En conseqüència, “les de tota la vida” reben una segona joventut, més vigents que mai.\nQueia el sol a l’estadi i ja es podia dir “amb tot el pes de la foscor, de la veritat: bona nit malparits!“. Aquest crit de guerra tan esperat que donava pas a ‘Si et va bé’ i ‘L’Empordà’.\nMantenint els protocols -aquests no són sanitaris-, entrada i sortida de l’escenari i sant tornem-hi, ‘Boig de la ciutat’, ‘Els Teus Somnis’, ‘Podré tornar enrere’ i ‘Seguirem somniant’ amb dedicatòria per tots els afectats pel virus.\nSopa de Cabra ha demostrat que és un grup camaleònic, en les últimes dècades ha tingut temps per alguns silencis però també per reinventar-se per oferir constantment una versió renovada, noves propostes per a nous horitzons. Fa 9 anys omplien tres Palaus Sant Jordi per evidenciar un punt i apart, avui omplir el gol sud del Camp Nou ha estat tota una proesa. No ens enganyem, la flama del Rock Català segueix ben activa i en seguirà mentre aquests grups històrics facin cançons per superar adversitats.


6a edició de l'Igualada Slow Shopping — Ajuntament d'Igualada\n25º max. / 15º min. 19/10/2021 11:22\nSou a: Inici / Noticies / 6a edició de l'Igualada Slow Shopping\n6a edició de l'Igualada Slow Shopping\n84 comerços i 19 bars i restaurants participen en la sisena edició d’aquesta iniciativa de dinamització del comerç de proximitat\nMés d’un centenar d’establiments comercials i de restauració prendran part en la setena edició de l’Igualada Slow Shopping, del 8 a l’11 de novembre, una activitat que promouen conjuntament el servei de Comerç de l’Ajuntament d’Igualada i les associacions de comerciants locals.\nConcretament, participen en aquesta edició part 84 comerços i 19 bars i restaurants. Molts d’aquests establiments realitzaran promocions especials i descomptes que es podran consultar en aquest WEB.\nCom a complement lúdic a aquestes promocions, el dissabte 11 de novembre, es duran a terme diverses activitats de dinamització comercial al centre de la ciutat i al pati del Museu de la Pell.\nEntre totes les accions previstes destaca molt especialment la 6a edició de La Gran Festa del Vi, que organitza Igualada Comerç a la Rambla de Sant Isidre. Enguany hi participaran 16 cellers de vins i caves de proximitat i 6 establiments gastronòmics de la comarca. Per acompanyar les degustacions, es podrà gaudir de dos concerts, un de jazz a les 19 h i un del grup JoKB a les 21 h.\nDe la seva banda, la Biblioteca Central i Kids&Us proposaran, el mateix dissabte a les 11h, una Hora del Conte i un taller científic per a nens i nenes de 3 a 9 anys. Abacus Cooperativa, a les 12h, organitzarà al seu establiment, el taller Partitures de l’Arc de Sant Martí, una proposta de lectura musical per a tots els públics. I els comerços del c/ Òdena, mentrestant, sortejaran tres paneres amb els seus productes per valor de 500 euros, entre totes les persones que hi facin compres entre el 8 i l’11 de novembre.\nFinalment, i amb l’objectiu de promocionar la ciutat i el seu comerç entre els visitants al Rec.016; el Museu de la Pell i Igualada Comerç duran a terme activitats de promoció comercial i turística al pati del Museu.


Temporada Alta trasllada el teatre en els supermercats a través d'una audioguia de Cabosanroque La República\nTemporada Alta trasllada el teatre en els supermercats a través d’una audioguia de Cabosanroque\nACN Girona.-El festival Temporada Alta estrena aquest divendres l’espectacle ‘Audioguia per a supermercats en temps de pandèmia’ de la companyia Cabosanroque. Es tracta d’un àudio que els espectadors podran escoltar […]\nACN Girona.-El festival Temporada Alta estrena aquest divendres l’espectacle ‘Audioguia per a supermercats en temps de pandèmia’ de la companyia Cabosanroque. Es tracta d’un àudio que els espectadors podran escoltar a través del seu mòbil i que hauran de seguir les instruccions que els aniran donant per l’audioguia dins d’un supermercat. D’aquesta manera, l’espectador podrà gaudir d’aquesta experiència des d’on vulgui i en el moment que vulgui. Segons han avançat els artistes, el projecte va néixer durant el primer confinament, quan només es podia anar als supermercats. A partir d’aquí van començar a plantejar un relat d’intriga que l’espectador viurà en primera persona i que el tensionarà fins l’hora de sortir del supermercat.\nTot i que els teatres ja fa pràcticament dues setmanes que estan tancats a causa de les restriccions del públic, el festival Temporada Alta ha decidit no aturar-se i per això manté activa la programació de la línia A distància. Una de les estrenes més esperades d’aquesta programació és ‘Audioguia per a supermercats en temps de pandèmia’, una coproducció del propi festival i Cabosanroque que estarà disponible a partir d’aquest divendres.La idea va sorgir durant el primer confinament, quan les restriccions sanitàries tan sols permetien anar al supermercat. L’integrant de Cabosanroque, Laia Torrents, ha recordat que al principi la gent només havia de portar mascareta a l’interior del supermercat. Això va ajudar a generar una narrativa en “l’únic espai socialitzador que hi havia en aquell moment”.L’altre integrant de la companyia, Roger Aixut, ha afirmat que amb la mascareta s’eliminen alguns dels trets diferencials de les persones com ara la boca o el nas. Això fa que es generi un clima de “desconfiança”. Aquesta desconfiança és la clau per iniciar el relat de misteri que planteja aquesta audioguia, en què l’espectador es submergirà en el relat. “Tothom és sospitós”, ha afegit Torrents.’Audioguia per a supermercats en temps de pandèmia’ és un producte innovador que permet a l’espectador reviure el relat en qualsevol moment i en qualsevol lloc. Aquells qui ho vulguin, poden comprar l’entrada fins al 20 de desembre i tindran des del divendres fins a la fi del festival per descarregar-se un àudio al seu mòbil. Una vegada descarregat, tan sols han de portar auriculars i dirigir-se en un supermercat que tingui carnisseria i peixateria.Una vegada a la porta, l’espectador ha de posar-se els auriculars i començar a reproduir l’àudio, que l’anirà guiant per on anar i què ha de fer a l’interior del supermercat. A partir d’aquí, s’inicia un relat que “no és lineal”, ja que s’explica una història amb diversos ‘flashbacks’. Aixut ha matisat que per ajudar a l’espectador a entendre que es tractaven de viatges al passat, s’han ajudat d’efectes sonors. L’artista ha recordat que els ‘flashbacks’ són “molt recurrents en el món del cinema”, però quan tan sols tens el suport de l’àudio costa més explicar que es tracta d’un viatge al passat.Tot i així, per a Torrents és un avantatge que només hi hagi àudio perquè ajuda a “endinsar-se més” del relat, tal com passa amb la lectura. De fet, els dos components de Cabosanroque han apuntat que part de la gràcia d’aquesta experiència és que l’espectador decideixi endinsar-se en la narrativa i s’imagini una part del relat, igual que faria llegint qualsevol novel·la.El misteri anirà creixent en cada passa fins que el públic comença a desconfiar de qualsevol persona que hi pot haver en el supermercat, ja que la mascareta incrementa el desconeixement i la sospita de qui pot estar al darrera d’algunes de les accions que passen. Això acabarà generant una tensió que no finalitzarà fins que l’espectador surti amb el carro del supermercat.Les úniques recomanacions que els artistes han fet als espectadors és que portin auriculars que cobreixen tota l’orella per poder introduir-se millor en el relat i que vagin a un establiment que no tingui la música gaire forta i que sigui de confiança. A partir d’aquí, que cadascú revisqui el seu relat en un escenari diferent.


Rubí commemora el Dia dels Drets Humans amb una reflexió sobre el concepte de ciutadania — Ajuntament de Rubí\nSou a: Inici / Ajuntament / Sala de premsa / Notes de premsa / Rubí commemora el Dia dels Drets Humans amb una reflexió sobre el concepte de ciutadania\nRubí commemora el Dia dels Drets Humans amb una reflexió sobre el concepte de ciutadania\nLa commemoració consistirà en la representació d’un muntatge teatral i un debat al voltant del fet migratori i les experiències que se’n deriven aquest divendres a la Mestre Martí Tauler\nPublicat el: 10/12/2018\nDetall del cartell de la jornada\nEl Dia dels Drets Humans a Rubí proposa reflexionar sobre el concepte de ciutadania. Amb aquesta intenció, la biblioteca Mestre Martí Tauler serà l’escenari de la representació del muntatge teatral ‘El rei del Gurugú’, de Ferran Joanmiquel que interpretarà la companyia La Nave Va. Es tracta d’una proposta que aborda el fet migratori des d’un punt de vista diferent.\nAquesta representació donarà pas a un debat sobre la mateixa qüestió. En aquesta taula rodona hi participaran dues dones membres d’associacions de migrants de Rubí, el president de la Coordinadora d’Associacions Senegaleses de Rubí, Bocar Sam, i el professor d’Antropologia de la Universitat Rovira i Virgili (URV) Jordi Moreres.\nEs tracta d'una proposta oberta a tota la ciutadania per per donar a conèixer experiències migratòries i com cal encarar el concepte de ciutadania a partir d'aquestes situacions.\nLa cita, que té per títol Els drets humans a la ciutat: nova ciutadania, serà aquest divendres a la biblioteca municipal i començarà a les 18.30 h amb la representació de El rey del Gurugú. El debat està previst que arrenqui a les 19.30 h.


Llogar un vaixell: per què reservar ja? - Top Sailing Charter\nInici > Blog > Llogar un vaixell: per què reservar ja?\nLlogar un vaixell: per què reservar ja?\nL'estiu no està tan lluny com sembla. Així que si les vacances de somni passen per navegar al teu aire, amb bona companyia i gaudint de les millors platges del món, hauries llogar un vaixell ja. Trobaràs molts avantatges si ho fas ara.\nTots sabem que en el moment de fer una reserva per sortir de viatge, si ho fem amb temps, podem aconseguir unes condicions més avantatjoses que si ho fem a última hora. Bé, doncs encara que només sigui per això, hauries d'anar pensant ja en on vols llogar un vaixell per aquest estiu.\nA més d'aconseguir un descompte interessant en el preu (a Top Sailing Charter trobaràs rebaixes de fins a un 15% si llogues ja per estiu), tindràs un altre punt al teu favor: una major varietat de destins on triar. Croàcia, Grècia, Canàries, Balears, Bahames ... són destins molt demandats i si t'esperes molt, potser et quedis sense vaixell disponible.\nSi ets dels que no concep unes vacances en companyia dels teus amics, aprofita ara que el més segur és que no tinguin plans i els podràs reclutar per la teva aventura nàutica. Com més amics, millor. A més de fer plans inoblidables, podreu compartir despeses i això sempre s'agraeix.\nPodràs organitzar amb calma i temps un itinerari interessant que li agradi a tota la tripulació. A més si vols reservar als restaurants més in de la ciutat en la que vagis a lligar, o vols visitar algun museu o lloc d'interès, podràs comprar les teves entrades o reservar amb temps.\nEt podràs permetre ser una mica més flexible amb les dates. En tenir preus més competitius i marge de maniobra, podràs (si el teu treball t'ho permet) moure els dies de vacances setmana amunt, setmana avall, adaptant-te a les millores de preu existents.\nSi vols conèixer més detalls sobre els avantatges de reservar ja el teu vaixell de lloguer, no dubtis a consultar les ofertes que tenim a la nostra web. No podràs ajornar més!


Generem residus perillosos a la UB? (Eco2.0 – 60) – Pla de Sostenibilitat UB\nplasostenibilitat 30/05/2018 Generem residus perillosos a la UB? (Eco2.0 – 60)2018-06-27T08:50:43+02:00 Ecoconsells, Residus 2 Comentaris\nPerò aquests no són els únics residus perillosos que es generen a la UB. L’activitat de recerca als laboratoris va generar 88 tones de residus especials l’any 2017. En aquest cas, la dificultat de la seva gestió té a veure tant amb la perillositat dels productes amb què es treballa als laboratoris, com amb l’elevada varietat de residus especials que es produeixen.\nIndicadors ambientals: Residus municipals, especials i altres. Oficina de Seguretat, Salut i Medi Ambient. Universitat de Barcelona\nResidus especials de laboratori. Oficina de Seguretat, Salut i Medi Ambient. Universitat de Barcelona\nGestió de residus municipals i altres fraccions assimilables. Oficina de Seguretat, Salut i Medi Ambient. Universitat de Barcelona\nEcoconsells, residus, residus especials\nNuria Peracacho - Maig 31st, 2018 at 08:26 none Comment author #13587 on Generem residus perillosos a la UB? (Eco2.0 – 60) by Pla de Sostenibilitat UB\nplasostenibilitat - Juny 5th, 2018 at 11:20 none Comment author #13588 on Generem residus perillosos a la UB? (Eco2.0 – 60) by Pla de Sostenibilitat UB\n« Nou pòster i exposició de la campanya ‘Desconnecta’ls, desconnecta’\nConsum responsable d’energia a la UB, nou pòster de la campanya ‘Desconnecta’ls, desconnecta’ »\n"Un objectiu sense un pla tan sols és un desig", Antoine de Saint-Exupéry


TOT MITES I LLEGENDES: FRIGG DEESSA MARE NÒRDICA-GERMÀNICA\nFrigg a la pel.licula "Thor"\nFrigg amb Fulla\nFrigg era l`esposa d`Odin i mare de Bàlder , la principal entre les deesses i coneixia el fat de tots els homes encara que no els deia mal. Era la reina d´Asgard , el seu mot ve del proto-germànic frijoz i d`aquest amb el sanscrit Priya (Estimada).\nHavitava un estatge que es deia Fènsalir que estranyament vol dir "Les sales de fangar" . Ella va fer jurar a totes les coses de la creació que no farien mal a Bàlder quan aquest va tenir un somni que presagiava la seva pròpia mort i totes les coses ho van jurar devant del vesc.\nLoki disfressat de vella va aconseguir enganyar Frigg perque li revalés aquest secret i després usà el vesc per fer que el déu Hod el deú cec matés involuntàriament en Bàlder.\nEls seus atributs es la roda , el cinturo d`Orió era coneguda com la roda de Frigg . Alguns han assenyalat que la constel.lació es troba a l`equador celeste i han suggerit que les estrelles giren al cel de la nit podía haver estat associat amb la filosa de Frigg.El nom nordis per Venús era l`estrella de Frigg. La deessa Frigg estaba associada a les dones casades , les dones li ajudaven per ajudar a tenir els fills.. Els escandinaus utilitzaven una planta Galium Verum com un sedant li deian l´herba de Frigg. Era l única que podía sentar-se al tró d`Odin l`Hlidskjalf\nLa deessa originariament era la deessa de l`amor i per això els pobles germànics frojo com equivalent de la deessa Venús a la hora de donar el nom de divendres Fri-day (Anglès) o Frei-Tag (Alemany) o Vrij-daj (Neerlandés) o el suec (Fre-dag).\nPublicat per sergijustrib.blogspot.com a 6:58


Publicat 18/02/2020 18:32CET\nANDORRA LA VELLA (ANDORRA), 18 febr. (EUROPA PRESS) -\nLa banca andorrana va tancar l'exercici 2019 amb un creixement dels beneficis del 12,5% i un augment dels recursos gestionats de l'11%, segons un comunicat d'Andorran Banking, que agrupa les cinc entitats bancàries del país.\nEl conjunt dels bancs andorrans --Andbank, BancSabadell d'Andorra, Crèdit Andorrà, MoraBanc i Vall Banc-- van obtenir uns beneficis agregats de 112 milions d'euros, la qual cosa suposa un 12,5% més que en l'exercici anterior.\nA 31 de desembre del 2019, els recursos gestionats sumaven 49.714 milions d'euros, una xifra que "s'ha duplicat en la darrera dècada" i que suposa un creixement de l'11% respecte el 2018.\nLes dades presentades "són un avançament del tancament oficial a 31 de desembre del 2019, que han de ser revisades pels auditors i aprovats pels òrgans de cada entitat", afegeix Andorran Banking.\n"Tot i la conjuntura econòmica de tipus d'interès baixos, l'adaptació contínua a la normativa bancària internacional que suposa entre d'altres majors exigències de provisions, i les fortes inversions tecnològiques, els bancs han aconseguit transformar el negoci per retornar als beneficis creixents", destaca.\nLa directora general d'Andorran Banking, Esther Puigcercós, ha afirmat que "el sector a Andorra ha aconseguit retornar de manera consolidada als beneficis creixents amb uns balanços reforçats i rendibles".\nINVERSIÓ CREDITICIA DE 6.059 MILIONS\nLa inversió creditícia bruta es va incrementar fins als 6.059 milions d'euros, un 2,5% superior a l'exercici 2018, la qual cosa "denota el creixement de la demanda de clients i empreses".\nDurant el 2019, els bancs del Principat "han mantingut els seus ratings internacionals, la qual cosa demostra la confiança de les agències en el sector gràcies al manteniment d'uns fonaments sòlids", segons l'associació.\nUna altra dada que destaca, i "que mostra la sostenibilitat i confiança en el sector bancari andorrà", és la rendibilitat financera (ROE), que se situa en un 7,76%, per sobre de la mitjana de bancs europeus (6,6% segons dades del BCE del tercer trimestre del 2019).\nLa ràtio de solvència CET1 era del 16,98% a 31 de desembre, superior a la de l'exercici anterior --16,3%-- i per sobre de la mitjana dels bancs europeus --14,37% segons dades del BCE--.\nEl 2019 és el primer exercici que les entitats presentaran segons els criteris europeus de Basilea III després de l'entrada en vigor el gener del 2019 de la llei de solvència, liquiditat i supervisió prudencial d'entitats bancàries i empreses d'inversió.\nLa directora general d'Andorran Banking ha valorat: "Com a plaça bancària tenim uns pilars forts per encarar el futur amb l'experiència d'equips professionals, una economia domèstica en creixement, un mercat internacional amb oportunitats, alta solvència i fortalesa, i una transformació digital i normativa homologada".\nA finals del 2019, l'associació de bancs andorrans, a través de la seva nova plataforma Andorran Banking Observatory, va elaborar un informe que recull els principals indicadors sobre la transformació digital que duu a terme la banca andorrana.\nSegons Puigcercós, "es constata el compromís de les cinc entitats cap a aquesta transformació digital per donar satisfacció als clients amb una veritable estratègia multicanal".\nAixí, "la nova plataforma donarà informació de les tendències de la banca en general i especialment a Andorra mitjançant informes periòdics sobre temàtiques d'interès", segons ella.\n"Volem donar a conèixer què fem a la banca a Andorra per ser més transparents pel que fa a les nostres activitats", ha afegit Puigcercós.\nAndorran Banking és l'associació de bancs andorrans que agrupa les cinc entitats bancàries del país, "representa els seus interessos, vetlla pel compliment de les bones pràctiques bancàries i impulsa iniciatives orientades a la millora dels estàndards del sector".


Sarment: Els Pastorets de Balsareny continuem innovant\nJa tenim força avançada la preparació de la nova temporada de Pastorets. Actors i actrius assagen amb constància, i els equips de tramoies, vestuari, llum i so fa setmanes que treballen intensament, tot sota la direcció de Climent Ribera. I no ho fem pas de forma rutinària, sinó que continuem repensant-nos i proposant millores. L’objectiu és avançar en la renovació de la línia estètica que ja vam emprendre la temporada anterior, i alhora agilitzar la dinàmica interna de l’obra, simplificar els elements escenogràfics i dotar de coherència artística el conjunt. Aquesta temporada us presentem diverses novetats:\nQue et dic que et despertis, Rovellona! Sí, com ho llegiu: el nostre simpàtic i entremaliat Rovelló se’ns ha canviat de gènere! Si ja teníem una Llucifera (dues, de fet, ja que tots els papers principals estan doblats) i la majoria de Pecats Capitals ja eren noies, ara tindrem, a més a més, una Rovellona descarada (interpretada també per dues actrius). Creiem que aquesta és una innovació agosarada, que ens distingirà d’altres propostes de Pastorets més clàssiques, i que potenciarà l’empoderament de “l’etern femení” en una obra en què, tradicionalment, els papers de més pes eren reservats als homes.\nUn bosc nou. Aquest any estrenarem dos telons de rompiment que representen la part superior del brancatge dels arbres d’un bosc. Amb els pertinents jocs de llums, podran adaptar-se a diferens escenes. Ja els hem vist al seu lloc i ens agraden. El disseny i la realització han anat a càrrec de Montse Morreres i Toni Mujal.\nUn cartell nou. Dissenyat per Anna Moreno, representa la nineta de l’ull d’un pastoret que contempla la silueta de dos diables. Aquest cartell substitueix el que ens ha identificat des del 2002, obra del nostre president d’honor, Mn. Joan Bajona. No vol dir pas que renunciem a la història, sinó que ens adaptem estèticament als temps presents amb l’intent de sintonitzar amb el tremp de les generacions que pugen.\nUn lloc web renovat. Hem redissenyat el nostre lloc web per fer-lo més modern i dinàmic i ajustar-lo també a l’estètica que estem definint. L’actual és obra de l’Adrià Davins i en Txus Garcia (ADeCé Disseny), i substitueix el que fins ara ens ha fet tant servei, obra d’en Josep Fornell. L’adreça, això sí, és la mateixa: www.pastoretsbalsareny.cat .\nA més, estem treballant en millores en el vestuari i maquillatge, especialment el de pastores i furietes, i també en la música i en els moviments escènics. Estem segurs que aquesta temporada encara us sorprendrem més que l’anterior, perquè creiem en la innovació continuada, i la renovació que vam engegar ara fa un any no s’ha pas acabat. Veniu-nos a veure i ho podreu comprovar: us agradarà!\nLes representacions seran el dia de Nadal, 25 de desembre, a les 18:30, i els diumenges 29 de desembre, 12 i 19 de gener a les 17:30. Podreu comprar entrades anticipades –a més bon preu– des del web www.pastoretsbalsareny.cat , i a partir del 10 de desembre al Dolç Capritxet en horari comercial.\nFotos: Jordi Sarri (de la temporada passada)\nPublicat per CCB-Sarment a 21:51\nEtiquetes de comentaris: 2019-11, Pastorets


Plantilla retallada - Diacrític\nDesprés del mercat d'hivern, el Barça ha acabat amb pitjor plantilla de la que tenia. Lluny de reforçar-se o rejovenir la nòmina de jugadors, han marxat 4 joves i el primer equip s'ha quedat amb només 18 jugadors. Lluitar per tots els títols sembla una utopia.\nComença a ser costum. Cada vegada que s'obre el mercat de fitxatges acabem desorientats. Quin és el rumb? Què es busca? Cap responsable surt a explicar-se i des de fora, no es veu cap línia clara més enllà d'anar tapant forats i intentar caçar algunes oportunitats de mercat.\nRes d'encarregar les coses amb temps. Es tracta d'anar a l'aparador i veure quines ofertes hi ha a la botiga. De vegades es troben coses interessants com De Jong o potser el mateix Trincao, però ja se sap, si et deixes portar per les promocions o esperes trobar la felicitat comprant, acabes esprement la targeta de crèdit. I en aquestes està el Barça, endeutat fins al coll i havent de vendre jugadors com sigui per recuperar liquiditat.\nPerquè si no és per raons econòmiques, com s'explica que se cedeixi a Todibo i es deixi el primer equip amb només tres centrals quan tens un entrenador que li agrada jugar amb defensa de 3? I la venda de Carles Pérez? Com pot ser que s'hagi deixat marxar un davanter vàlid quan només et queden 4 davanters sans per ocupar tres posicions d'atac? Per si això fos poc, també t'has desfet dels dos puntes del filial. La conseqüència la vam tastar ahir quan el Barça va acabar amb Riqui Puig i Sergi Roberto d'extrems perquè no tenia cap davanter a la banqueta.\nAfrontar tres competicions amb només 18 jugadors crec que no ajuda gens a Quique Setién. Primer de tot, tenir tan pocs homes et lliga de mans a l'hora d'escollir les alineacions i és molt difícil generar competitivitat entre ells. Però el més delicat, és que tenint tan pocs jugadors, és encara més difícil poder plantejar els diferents sistemes tàctics que pretén utilitzar Quique Setién. Si ja és molt difícil canviar tàcticament un equip quan arribes a mitja temporada, a sobre fer-ho quan no tens jugadors específics per cada posició i has de fer "invents" com Sergi Roberto de central, és gairebé impossible.\nL'únic avantatge d'una plantilla tan exageradament curta és que tots els jugadors estaran actius i amb ritme de competició. Agafem-nos a això i a algunes millores com la sortida de pressió tan treballada que vam veure contra el Llevant per intentar salvar la temporada amb 18 jugadors.


Treball de Síntesi 2018 | Institut Antoni Torroja\nDes del passat dijous, dia 14, i fins al dimecres 20 de juny l’alumnat de 2n i 3r d’ESO han estat realitzant el crèdit de síntesi que té com a eix conductor L’emprenedoria del món local. Per a poder portar a terme aquest projecte han visitat diferents empreses de la comarca: la Segarreta a Santa Coloma de Queralt, El Pastoret a sant Guim de Freixenet i l’empresa TAP (Tubs d’acer de precisió) a Sant Ramon.\nHan estat unes visites molt profitoses per entendre el funcionament d’una empresa, des de la matèria primera fins a l’obtenció del producte final , així com les vies de comercialització i internacionalització dels productes elaborats a la nostra comarca.\nPer altra part, l’alumnat de 1r d’ESO, han basat el seu treball en la Descoberta dels orígens de Manuel de Pedrolo i el seu entorn natural. Aprofitant la proximitat a L’Aranyó i que l’any 2018 es celebra l’any Pedrolo, han fet una caminada fins a aquest preciós indret .\nCategoria: Curs 2017-2018 25 de juny de 2018\nAnteriorPublicació anterior:Teresa Porredon: Tota una vida impartint docènciaSegüentPublicació següent:Festa de les orles de 4t d’ESO


Del somni a la realitat: Bloon obre el procés de reserva de vols comercials a partir de 2013\nDesprés d'anys d'esforç, imaginació i molta il.lusió, l'empresa Zero2Infinity ha aconseguit el 2011 tancar el finançament necessari per a poder realitzar el 2012 el primer vol tripulat en un globus d'Heli a 36 kilòmetres de la Terra. José Mariano López-Urdiales, enginyer aeronàutic, fundador i CEO de Zero2infinity, va exposar el seu projecte en el Fòrum IMPULSA 2010, on va demanar el suport dels assistents.\nAmb la inversió de Caixa Capital Risc a la companyia Zero2infinity, que té com a principal inversor estratègic l'empresa catalana Ultramagic S.A., el segón fabricant de globus del món, es completará la fase de proves del projecte Bloon, que ja ha enviat prototips a escala i sense tripulació a 33 kilòmetres de distància de la Terra.\nUn cop fetes les proves amb tripulants i assolida la segona fase de finançament, zero2infinity té previst oferir serveis de turismo espacial i missions científiques entre el 2013 i el 2015.\nL'objetiu és poder viatjar a l'espai exterior en un vehicle sense emissions contaminants, que consta d'una càpsula de quatre metres de diàmetre, elevada por un globus de 120 metres de diàmetre ple d'Heli. Des d'allà es podrà veure la corba de la terra.\nLa reserva de vols ja està oberta a través de la pàgina corporativa de bloon.\nEl fundador de Zero2infinity va explicar el seu projecte en el Fòrum IMPULSA 2010.\nRecentment, José Mariano-López Urdiales ha participat a l'SLOW LIFE Symposium, celebrat a Maldives, on va intervenir juntament amb altres ponents com Sir Richard Branson, sobre formes de transport aeri i espacial.\nEntrevista a José Mariano López-Urdiales a La contra de La Vanguardia.


Apartment in the center of Mariupol Mariupol Ucraïna - Ofertes d'hotels amb els MILLORS DESCOMPTES EN LÍNIA\nArtema 66 kv. 13, Mariupol, Mariupol, Ucraïna, 87500 - Veure al mapa\nMés informació sobre Apartment in the center of Mariupol\nTant si es tracta d'un viatge de plaer com si és de negocis, Apartment in the center of Mariupol és una elecció d'allotjament magnífica quan visiten Mariupol. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nApartment in the center of Mariupol ofereix un servei impecable i compleix amb totes les exigències dels més experimentats viatgers. Les carecterístiques més important de l'hotel inclouen Wi-Fi gratuït en totes les habitacions, transport hotel/aeroport, servei de llançadora, àrea de fumadors.\nL'ambient de Apartment in the center of Mariupol es reflexa en cada habitació. aire condicionat, calefacció, servei de despertador, escriptori, balcó/terrassa són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Mariupol, faci de Apartment in the center of Mariupol la vostra llar.\nTots els tipus de viatgers (12) Parelles (4) Viatgers en solitari (5) Famílies amb infants petits (2) Grups (1)


És un ajut per al pagament del lloguer de l’habitatge habitual, per a persones en situació de vulnerabilitat provocada per la pandèmia del Covid-19.\nSi arran del Covid-19 has passat a estar en situació d’atur, has patit un ERTO, has vist reduïda la jornada de treball o altres circumstàncies similars que suposin una pèrdua d ́ingressos, pots demanar aquest ajut de lloguer.\nL ́ajut serà per fer front al teu lloguer dels mesos d ́Abril a Setembre 2020, sempre que cada mes segueixis acreditant que estàs en situació de vulnerabilitat.\nPots tenir un lloguer màxim de fins a 900 euros, però l’ajut serà màxim de fins a 500 euros mensuals a la Comarca del Baix Penedès (o si pagues menys de lloguer, fins a cobrir la teva renda de lloguer.)\nConvocatòria oberta fins exhauriment del pressupost i màxim fins el 30- Setembre-2020.\n- Residència legal a Catalunya i estar al corrent de pagament de les teves obligacions tributàries a Hisenda, Seguretat Social i Generalitat de Catalunya.\n- La renda de lloguer+subministres ha de ser igual o superior al 35% dels teus ingressos mensuals.\n- Haver pagat mínim els lloguer de Gener-Febrer i Març-2020.\n- Límit d ́ingressos màxims: Hauràs d ́acreditar que el mes anterior a la sol·licitud tenies uns ingressos màxims mensuals de 1.613,52 euros. Es podran veure incrementats aquests imports si acredites alguna discapacitat o fills a\ncàrrecs. IMPORTANT!!!! PER SEGUIR COBRANT CADA MES, HAURÀS D’ACREDITAR MENSUALMENT PER VIA TELEMÀTICA QUE SEGUEIXES EN SITUACIÓ DE VULNERABILITAT.\nSOL·LICITUD TELEMÀTICA :\n1- Primer, abans de fer la sol·licitud telemàtica, has de tenir IdCAT mòbil. Si no en tens, t’has de donar d’alta a l’IdCAT. Per fer aquesta alta necessites:\n● Tenir com a mínim 16 anys\n● Disposar de DNI o TIE (targeta d’identificació d’estrangers) ● Disposar de TSI (targeta sanitària individual) del CatSalut\nVídeo explicatiu: https://www.youtube.com/watch?v=molw65bZHQw\nClica aquí per donar-te d’alta: https://idcatmobil.seu.cat/loginSenseCertificat\n2- Ara ja pots tramitar la teva sol·licitud telemàticament clicant a: http://habitatge.gencat.cat/ca/detalls/Tramits/22066_Ajuts_lloguer_Covid\nNECESSITES AJUDA per fer aquest tràmit?\n Clica aquí per veure un tutorial de com fer la sol·licitud:\nhttp://habitatge.gencat.cat/web/shared/OVT/Departaments/TES/A_Habitatge/D ocuments/prestacions_economiques_despecial_urgencia/COVID/Tutorial- tramits.pdf\n O truca’ns en horari de 9-13h al telèfon 977.66.58.17 i intentem atendre’t.\n També pots trucar al telèfon d’atenció ciutadana en horari de 9.00 a 14.00h: 900.922.841\n- Pots demanar aquest ajut encara que no hagis pagat els lloguers a partir de l’Abril-2020. En cas de tenir deute l’ajut el cobrarà el propietari, i si després pots seguir fent front al lloguer, l ́ajut el cobraràs tu sempre que ho acreditis mensualment.\n- Hauràs d ́adjuntar tota la documentació obligatòria que se’t demana a la sol·licitud telemàtica:\n El contracte de lloguer a nom de la persona sol·licitant.\n Llibre de família o document equivalent, si escau, on consti la unitat familiar.\n En el cas que la persona sol·licitant de l’ajut, que visqui a l’habitatge, sigui el cònjuge de la persona titular contractual o estigui inclosa en els supòsits que regulen els articles 15 i 16 de la Llei 29/1994, de 24 de novembre, ha d'aportar la documentació acreditativa de l'atribució del dret d'ús sobre l'habitatge, ja sigui per subrogació, conveni o sentència de separació o divorci, o altres títols vàlids en dret.\n Els rebuts de lloguer pagats dels mesos de gener, febrer i març de 2020 de l’habitatge habitual de les persones sol·licitants. Si el contracte s’ha formalitzat durant aquest període, s’ha d’acreditar el pagament des de l’inici del contracte.\n Certificat, en el seu cas, de la persona propietària o administradora de l’habitatge, acreditatiu de l’import detallat del deute i dels mesos corresponents.(Model 1)\n En el cas d’estar el corrent de pagament de les rendes de lloguer, els rebuts pagats mitjançant transferència bancària, rebut domiciliat, ingrés en compte o rebut emès per l'administrador de la finca dels mesos d’abril a setembre, inclosos a la sol·licitud de l’ajut.\n L’última nòmina prèvia a la presentació de la sol·licitud. En el cas de treballadors per compte propi, la declaració trimestral d’IRPF corresponent.\n En cas de situació legal de desocupació, el certificat expedit per l’oficina de treball, en què figuri la quantitat mensual percebuda en concepte de prestacions o subsidis per desocupació.\n En el cas d’estar afectat per un Expedient de Regulació Temporal d’Ocupació (ERTO), el certificat d’empresa, en què s’acrediti que la persona sol·licitant està inclosa en un ERTO.\n En cas de cessament de l’activitat de les persones treballadores per compte pròpia, el certificat expedit per l’Agència Estatal de l’Administració Tributària o per l’Agència Tributària de Catalunya, en el seu cas, sobre la base de la declaració de cessament d’activitat declarada per la persona interessada.\n En el cas que s’hagi vist reduïda la jornada de treball per motius de cures de les persones treballadores per compte pròpia, una declaració responsable on s’especifiqui la causa que ha motivat la reducció de jornada i on es quantifiquin els ingressos del mes anterior de la sol·licitud i els ingressos actuals.\n En el cas d’altres circumstàncies similars que suposin una pèrdua d’ingressos (reducció jornada laboral, pèrdua substancial dels ingressos, etc.), una declaració responsable on es justifiqui la circumstància concreta que ha provocat la disminució d’ingressos i on es quantifiquin els ingressos del mes anterior de la sol·licitud i els ingressos actuals.\n Declaració responsable de la persona sol·licitant relativa al compliment de tots els requisits exigits per a ser beneficiària de l’ajut durant tots els mesos sol·licitats.\n Els extractes bancaris de la persona titular del contracte d'arrendament i de la resta de membres de la unitat familiar que justifiquin que en els comptes corrents o d'altres dipòsits anàlegs en entitats financeres, no disposen de recursos suficients que superin 1,5 vegades l'IPREM amb còmput anual.\n En el cas, de no poder aportar algun dels documents anteriors, declaració responsable que justifiqui el motiu pel qual no es poden aportar, que ha d’estar relacionat com a conseqüència del COVID-19.\n Tota la documentació que no s’hagi justificat en presentar la sol·licitud, caldrà presentar-la obligatòriament i d’ofici per la persona sol·licitant, en el termini màxim d’un mes des de la finalització de l’estat d’alarma.\n Les factures dels subministraments bàsics (llum, gas, gasoil per a la calefacció, aigua, telefonia i quota de la comunitat) dels darrers tres mesos, previs a la presentació de la sol·licitud, o en el seu defecte, els extractes bancaris del compte o comptes bancaris que en justifiquin els pagaments.\n Sol·licitud de transferència bancària per poder realitzar el pagament de l’ajut -a nom de la persona propietària o administradora de l'habitatge, de la persona arrendatària o de l’entitat bancària, segons el supòsit- signada per aquesta i amb la diligència de conformitat de l'entitat bancària. (Model 2)\nSi no pots adjuntar tota la documentació en el moment de la sol·licitud, hauràs de fer-ho màxim en el termini màxim d ́un mes de manera telemàtica.\n Si creus que no compleixes els requisits d’aquest ajut COVID-19, pots esperar-te al mes de juny, ja que està previst que es publiqui una altra convocatòria més genèrica d’ajuts al lloguer.


En contra de la prórroga del Pla de Joventut 2017-2020 -\ngen. 6, 2021 Joves\nLa CUP lamentem la pròrroga del Pla de Joventut 2017-2020, aprovada pel govern el passat ple de desembre.\nCreiem que l’acció de govern en joventut ha estat nul·la durant la pandèmia.\nAl ple de desembre es va aprovar, amb els únics vots favorables del govern municipal, la pròrroga del Pla de Joventut 2017-2020. Nosaltres hi vam votar radicalment en contra per diversos motius:\nDesprés de la informació que se’ns va fer arribar abans del ple, on es parlava d’un 80% d’acompliment del pla, ens agradaria saber quina valoració en fan els mateixos joves de l’acompliment d’aquests objectius. Comparteixen aquest percentatge? Se’ls hi ha preguntat? Malgrat la pandèmia, les entitats i col·lectius de joves segueixen treballant. L’experiència ens diu que, igual que en els anteriors Plans de Joventut, les joves NO comparteixen gens que s’hagin resolt realment els problemes que el Pla deia que afrontaria. Els indicadors sempre han fallat, ja que no mesuren les condicions materials de les joves.\nSe’ns han dit percentatges d’acompliment, però no se’ns ha dit quins objectius s’han complert, per tant no podem fiscalitzar aquests números. Falta transparència.\nNo estem gens a favor de prorrogar un pla que no contempla la crisi que estem vivint, perquè joves també l’han patida i també estan gestionant les conseqüències de tot això. Caldria haver planificat i dissenyat una intervenció cap a les joves en època de crisi, però, malauradament, el mig tècnic de joventut estava fent una altra feina i la regidoria ha quedat desatesa. Des del nostre punt de vista; precisament s’hauria d’haver intensificat el suport a l’ajuda psicològica i l’assessorament laboral a les joves.\nCreiem que la regidoria de Joventut ha quedat desatesa, i veiem una manca d’iniciativa i estratègia política preocupant. Aquest últim any, i especialment en pandèmia, a les joves se les ha invisibilitza’t molt; i està clar que han perdut l’interès en les polítiques de joventut, Calia reciclar-se i proporcionar eines per adaptar-se a la situació i no s’ha fet.L’acció de l’Ajuntament en Joventut ha estat NUL·LA en pandèmia.


Ajuntament de la Roca del Vallès/L'acte d'entrega de premis del certament de Punts de Llibre clou l'històric Sant Jordi confinat\nL'acte d'entrega de premis del certament de Punts de Llibre clou l'històric Sant Jordi confinat\nÚltima revisió 27-04-2020 12:44\nEl veredicte amb els premiats es va emetre en directe per internet i es van repartir molts premis entre els més de mig miler de participants\nUn any més la Biblioteca de la Roca del Vallès ha dinamitzat literàriament la diada de Sant Jordi al municipi, malgrat les extraordinàries mesures de prevenció del contagi del coronavirus, que han forçat a suspendre els actes tradicionals a la via pública i ha traslladat totes les activitats a la xarxa. El bloc de la Biblioteca va esdevenir l’epicentre cultural on es trobaven les propostes literàries, com les recomanacions de llibres per Sant Jordi, les càpsules culturals i l’activitat de l’hora del conte. I per cloure la jornada, es va celebrar en línia l’entrega de premis del 17è Concurs de Punts de Llibre.\nEn aquesta edició confinada s’hi ha presentat 520 propostes entre les tres categories participants. En cada categoria hi ha hagut un primer premi i s’han repartit altres obsequis: 25 a la categoria de 0 a 8 anys, 25 més a la categoria de 9 a 17 anys i 10 premis a la categoria a partir de 10 anys. L’acte es va emetre per internet, amb un vídeo realitzat per una actriu que va registrar més d’un miler de visualitzacions. El podeu veure a continuació\nLa regidora de Cultura i Festes Populars, Laura Álvarez, ha explicat que “estem molt contentes i satisfets amb la participació, un any més, del veïnat de la Roca del Vallès en aquesta iniciativa malgrat el confinament. I moltes gràcies a l’equip de la Biblioteca per l’extraordinària feina i pel compromís en la dinamització cultural del municipi”.\nTots els punts de llibre han quedat exposats a un tauler virtual a la xarxa social Pinterest, per si voleu fer un cop d’ull!\nS'han rebut més de mig miler de punts de llibre


El vaixell d'Odisseu: Dies Martis, comoedia romana!\nHem va agradar molt aquesta obra de teatre va ser molt divertida. Vaig passar una bona estona. jeje\n20 de maig de 2010 a les 19:32\nFilicitats per l'obra!!! Em va agradar moltíssim! Per mi va ser una gran experiència, i dimecres que en vaig poder gaudir (però aquest cop com a espectadora) només puc dir que ho vau fer super bé i ens vau fer passar una molt bona estona.\n20 de maig de 2010 a les 20:08\nNomés dir-vos: FELICITATS! Va ser una obra molt divertida i es nota que la vau treballar molt bé. Vam passar molt bona estona!\n21 de maig de 2010 a les 10:07\nEm va encantar com us va quedar statuae, ho heu fet molt millor que nosaltres l'any passat, i això és bo, perquè significa que progressem.\nFelicitats actors! Vaig riure molt i m'ho vaig passar molt bé!\nFelicitats per l'obra que vau fer. Em va agradar molt, vam passar una bona estona.\nFelicitats per la obra! Em va agradar molt, ens ho vam passar molt bé, i crec que algun podria pensar-se de ser actor:)\n21 de maig de 2010 a les 10:13\nL'obra va estar molt bé, era entretinguda i té molt mèrit que aquests alumnes s'aprenguessin els papers en llatí, i el makin off era divertida.\n21 de maig de 2010 a les 10:16\nprimer de tot donar-vos les gràcies perquè m'ho vaig passar molt bé i FELICITATS per la vostra gran actuació. De veritat que em vau fer passar una gran estona i a més em va fer recordar els moments en que nosaltres vam preparar també aquesta obra!!!\nEm va agradar moltissim , vem gaudir d'una bona estona amb la vostre obra de teatre, sobretot amb en Rufus el criat va fer molt bon paper .\nNomés em queda repartir felicitacions per tots .\nEs nota que vau treballar la obra i és que va quedar genial! Ens vau fer riure molt i amb llatí, fet que té molt de mèrit! Felicitats, em va encantar!\nA tots els de quart moltes felicitats! L'obra està molt bé i ens vau fer riure moltíssim. Es notava que us agradava estar representant l'obra i vau actuar molt bé, si teniu vergonya o estaveu nerviosos, no es va notar gens. A mi em va agradar molt com a mínim!\nVull felicitar als alumnes de 4rt que han preparat aquesta obra per l'actuació i l'esforç d'estudiar el text en llatí i reproduir-lo, també felicitar a les 5 statuae que van aguantar moures.\nFelicitas per la obra! Em va agradar molt, va dura poc però va ser intens. Em va agradar sobretot perquè va ser divertida i interessant.\nPD: Em podrieu passar la canço que sonava? ferranminguella@hotmail.com\n21 de maig de 2010 a les 10:32\nAquesta obra ha sigut molt bona i divertida i la heu fet molt bé.\nFelicitats per la obra.\n21 de maig de 2010 a les 10:33\nMoltes felicitats, va ser molt divertit, a mi personalment em va agradar molt haha! sou uns "cracks"!\nA mi també em va agradar molt, trobo que va estar molt ben interpretada per tots els alumnes i que va estar ben montada i orgranitzada. Jo ho vaig fer l'any passat i va ser una molt bona experiència.\n21 de maig de 2010 a les 10:39\nVau representar molt bé l'adaptació i a més a més es va poder veure que havieu estat treballant amb ganes i empeny.\nL'obra ens va agradar molt i ens vau fer riure moltiíssim!\nus felicito per la representació!\nLa obra va ser molt amena i ens va servir per fer-nos uns riures. Flicitats també per la feina feta, crec que hi heu dedicat un gran esforç i n'és d'agrair.\nVa ser brutal, la veritat.\nHi van haver molts nervis, com a mínim per part meva, però va valer la pena :)\n21 de maig de 2010 a les 14:55\nGran obra! M'ha encantat col-laborar per fer-la, m'ho vaig passar molt bé!\n22 de maig de 2010 a les 13:06\nGràcies a toots! I m'alegro que us hagi agradat i que hagueu guadit veient-la.\nPer part meva, puc dir que, m'ho vaig passar molt bé assajant i que fer d'estàtua no és el més fàcil... però jo crec que vaig complir ;) I també vull felicitar als meus companys perquè, encara que estaven molt nerviosos (jo m'incloc), els hi va sortir super bé!\nJordi hem de seguir fent coses com aquestes a classe!\n22 de maig de 2010 a les 19:22\nFelicitar als alumnes de 4t que ho van fer molt i molt bé però mai no ho faran millor que nosaltres hahahaha\n23 de maig de 2010 a les 18:05\nEns va quedar molt bé. Si, senyor! Encara que va haver-hi molt nervis abans de começar però tot i així va quedar bé! Gràcies a tots!\n24 de maig de 2010 a les 16:45\nGràcies a tots!!! I donar les gràcies a tots els meus companys per haver fet possible aquesta obra, felicitats a tots va quedar perfecte!\nTots teniem nervis i jo el que més, però tot va sortir com esperàvem, felicitats a tots i donar-li les gràcies el Jordi per haver-ho fet possible!!\n24 de maig de 2010 a les 17:49\nGràcies a tots per felicitar-nos!\nJo m'ho he passat molt i molt bé assajant l'obra i la veritat és que et qeudes bastant a gust quan veus que tot l'esforç ha valgut la pena.\nFelicitats a tots de la meva part, també, per haver-vos-ho currat tant!\nI també gràcies a tu Jordi!\n25 de maig de 2010 a les 15:47\nBuah m'ho vaig passar molt bé ajudant als meus companys a preparar la obra! Hi havien molts nervis derrere el taló, peró tot va sortir sobre rodes!\nLa veritat és que ens ho vem passar molt bé fent-ho i que els agrades la nostra feina a els nostres companys és molt d'agrair.\n25 de maig de 2010 a les 15:54\nGarcies a tots els que veu aplaudir al final de l'obra i gracies també per la vostra paciencia.També he de dir que m'ha encantat fer aquesta obra i treballarla per tal de que sortis molt bé.\n25 de maig de 2010 a les 15:58\nVa ser molt divertit assajar-la, i fer-la (malgrat els nervis) també. Crec que hem de fer més coses així perquè són molt divertides i alhora t'ajuden a aprendre.\nPer últim felicitar a tots els meus companys que ho han fet molt però que molt bé.\nLa veritat es que va ser molt divertit, tant en el assajos com en la obra i espero que els que la van venir a veure s'ho passesin tan bé com nosaltres.\n25 de maig de 2010 a les 16:04\nM'ha agradat molt poder fer aquesta obre. Construir-la junts a estat molt dibertit, i crec que una bona forma d'apendre la llengua llatína. Tornaria ha fer una obra com aquesta.\nEns ho hem passat molt bé fent la obra. Espero que d'aqui poc ja tinguem la gravació feta. La veritat és que promet molt. Vinga salut a tots i fins una altra.\n25 de maig de 2010 a les 16:16\nencara que tinguessim molts nervis varem poder controlarlos i ens va sortir bastant be.\n25 de maig de 2010 a les 16:17\nFer aquesta obra ens ha servit molt a tots jo crec. Encara que no tots ens haguem après un text de llati,ens ha servit, ja que hem après nou vocabulari. Gràcies a tots els meus companys per fer aquesta obra i tots els dies ensejant molt divertits.\nSegur que l'heu fet mooolt bé, per mala sort no he pogut ser present. Oi que n'haureu fet un vídeo, si es així, espero que el pengeu.\nDons la obra va ser genial, em va agradar molt.\nEra graciosa però ben interpretada i té molt merit ja que era en llatí.\nNois i noies us felicito perquè os veu posar al vostre paper a la perfecció i ens veu fer passar una estona molt distreta.\nEspero que en feu alguna altre i ens la representeu.\n28 de maig de 2010 a les 10:42\nLa obra m'ha agradat molt penso que és un gran treball i esforç perquè segur que han dedicat hores per aconseguir aquest resultat expléndid ;)\n4 de juny de 2010 a les 10:31


“Fràgils naufragis” de Nora Albert | Quadern del turó\n← Manuel de Pedrolo, 25 anys després\n“LA cara B”, la nova novel·la d’Esperança Camps →\nS’ha publicat fa poc el llibre de poemes “Fràgils naufragis” de Nora Albert (pseudònim d’Helena Alvarado) amb pròleg del poeta Jaume Pérez Montaner, sota el segell de Viena Editorial. L’obra havia estat guardonada amb el XXXIII Premi 25 d’abril de Poesia de la Vila de Benissa, el 2013.\nFa uns mesos vaig parlar en aquesta mateixa secció de Nora Albert arran de la publicació de Punta Galera, que tinguérem també l’ocasió de presentar a Ciutadella, juntament amb Agnès Vidal. Ara m’arriba Fràgils naufragis, el nou llibre de la poeta d’Eivissa que en els darrers anys ha mantingut un intens ritme de publicacions de la seva obra poètica, reconeguda amb diversos premis literaris, mentre espera la sortida el llibre Lletra menuda amb el qual l’autora guanyà el darrer premi Ciutat d’Eivissa. Un recorregut, per tant, ple d’èxits, de dedicació plena a la creació del seu univers poètic.\nA Fràgils naufragis Nora Albert reflexiona sobre la fragilitat humana i ens parla de les diferents formes de naufragi derivades d’aquesta mateixa fragilitat; naufragis de caràcter personal, íntim, i altres de caràcter col·lectiu o que pertanyen a l’àmbit social. Uns naufragis que tanmateix no tenen sempre un caràcter negatiu, perquè sovint poden ser superats, poden ser simplement el final d’una etapa que s’obrirà a nous camins. Són poemes, en definitiva, que ens parlen de la condició humana, sempre feble davant les forces externes o internes que ens sacsegen enmig de la tempesta, com la que contempla la jove del bell quadre de Waterhouse (la Miranda de Shakespeare) que reprodueix la coberta de l’edició.\nEl llibre es divideix en quatre parts que, tot i mantenir el fil argumental i complementar-se entre elles, conformen quatre moviments diferenciats en la reflexió de l’autora. A la primera part, que es titula com el llibre i du dues significatives cites de San Juan de la Cruz i Marta Pesarodona, Nora Albert tracta de les ferides de l’amor, la construcció de soledats amb els naufragis de les relacions quan arriba l’hora dels silencis, “el fred per les paraules absents”. Son versos contundents, amb metàfores originals i poderoses, com és habitual en la poeta, que doten la seva escriptura de gran intensitat. Només per posar-ne dos exemples, vegeu aquests versos: “Quantes vibrants costures mal sargides / deixen entreveure un fons sangonós / viu, ardent.” O bé aquesta altra, brillant: “L’endemà, / sense joia ni dol, / un esmorteït eclipsi s’esmunyirà / en el distant desconhort / de dues illes a tocar.”\nA la segona part, titulada “Derives”, hi ha una contundent denúncia sobre la violència o les injustícies que, per desgràcia, se’ns fan presents cada dia, sovint enmig de la indiferència: els nàufrags ofegats al Mediterrani quan intenten arribar a les costes d’Europa fugint de l’horror, les dones assassinades per la violència masclista, els infants que moren de fam, els pobles assetjats o perseguits. Entre altres coses, la poesia ha de tenir també la funció de denúncia, d’oferir la seva veu als oprimits, a les víctimes. “El sotsobre dels sentits” són dos poemes intensos i commovedors, “insòlits dins la literatura” –per dir-ho amb paraules d’Alessandra Loreggia, estudiosa de l’obra de Nora Albert, a l’epíleg– que tanquen aquesta part. El primer sobre la ceguesa, parteix de la coneguda i emotiva relació d’Anne Sullivan i la seva alumna Helen Keller; el segon, “L’audàcia del gest”, sobre la sordesa, amb versos tan bells com aquests: “Mans acròbates, mans dansaires, papallones d’enigmes / que esgrafien l’univers amb sordes melodies”.\nLes dues parts que tanquen el llibre “Boies” i “Balises”, com els senyals on aferrar-se o ancorar, contenen poemes d’afirmació de la vida, poemes de l’amor i del desig que “sura encara” a pesar de tot… És la vida que flueix i l’ésser “que furta temps al temps, / que tremola, fèrtil, / entre roses i espines”. Vet aquí la fonda, commovedora i ben travada reflexió de Nora Albert, amb versos construïts amb un estil ja ben recognoscible, plens de veritat i sense concessions.\nL’illa inaudita (Diari Menorca, 14-07-2015)\nAquesta entrada s'ha publicat en Dietari i etiquetada amb eivissa, nora albert, poesia catalana. Afegiu a les adreces d'interès l'enllaç permanent.


Nova tanda de Xerrrades i Tallers dins la campanya de Salut Mental, Millor fent pinya! — Ajuntament de Pineda de Mar\nNova tanda de Xerrrades i Tallers dins la campanya de Salut Mental, Millor fent pinya! Estan organitzades per la Regidoria d’Educació i els Serveis Educatius de l'Alt Maresme i es faran el 2 i el 16 de febrer i l’1 de març https://www.pinedademar.cat/el-municipi/noticies/3338 https://www.pinedademar.cat/@@site-logo/escutajuntament.png\nEstan organitzades per la Regidoria d’Educació i els Serveis Educatius de l'Alt Maresme i es faran el 2 i el 16 de febrer i l’1 de març\nLes dues primeres aniran a càrrec de Lluís Solà, director dels Serveis Educatius de Pineda, que atén alumnes de l'institut Joan Coromines, també de la nova USEE (Unitat de Suport a l'Educació Especial) i de Mireia Caralt, psicopedagoga que atén als alumnes amb necessitats educatives especials a diversos centres pinedencs ( Jaume I, Aloc, Sant Jordi, Mare de Déu del Roser i Institut Pineda de Mar), entre d'altres centres escolars de l'Alt Maresme.\nEl conjunt de la campanya pretén donar eines per ajudar a tirar endavant en situacions difícils de la vida quotidiana. Segons el Dr. Homet, Director de la 2a. campanya de Salut Mental, Millor fent pinya!, la clau està en integrar-se en la societat. La Campanya té per endavant més d'una trentena d'activitats fins el mes de maig i clourà amb la Fira d’Entitats.\nTallers i Xerrades per a pares i mares\nXerrada: “Cap a la inclusió educativa: l’oportunitat de l’alumne amb discapacitat dins un centre escolar ordinari”, a càrrec Lluís Solà i Mireia Caralt, director i psicopedagoga dels Serveis Educatius de l’Alt Maresme\nLloc: Biblioteca Institut Joan Coromines\nLloc: Biblioteca Escola Mediterrània\nTaller-xerrada: “Com eduquem la llibertat: entre la por i el desig”\nA càrrec de la companyia Teatre del Buit\nLloc: Auditori Can Comas


Presentada a la Platja de l’Arrabassada la Final CCVP i els I Internacionals Tarragona2017 - Vòlei Platja - Federació Catalana de Voleibol\nPresentada a la Platja de l’Arrabassada la Final CCVP i els I Internacionals Tarragona2017\nLa Platja de l’Arrabassada de Tarragona serà l’escenari de la quarta aturada del Madison Beach Volley Tour Circuit Estatal de Vòlei Platja, del 7 al 10 d’agost, i per segon any consecutiu coincidirà amb la Final del Campionat de Catalunya de Vòlei Platja, fent d’aquesta cita clau pels amants del Vòlei Platja.\nEl torneig s’ha presentat aquest matí en roda de premsa a la mateixa platja de Tarragona, seu de la competició. A l’acte han assistit l’alcalde de la ciutat i president del Comitè Organitzador dels Jocs Mediterranis, Josep Fèlix Ballesteros; la vicepresidenta de la Reial Federació Espanyola de Voleibol i Presidenta de la Federació Catalana de Voleibol, Maribel Zamora i Gómez; el director general de Tarragona 2017, Ramon Cuadrat; i el director de Madison, Luis García.\nLa vicepresidenta de la Reial Federació Espanyola de Voleibol i presidenta de la Federació Catalana de Voleibol, Maribel Zamora i Gómez va voler agrair a l’alcalde i a Madison el suport prestat i “la intenció de mantenir aquesta col·laboració per seguir creixent i poder organitzar campionats internacionals el més aviat possible”. La presidenta de l’ens federatiu català ha parlat del gran nivell competitiu que es viurà un any més en la prova final del Circuit Català de Vòlei Platja 2x2 sènior, i que determinarà el nom de la parella vencedora de Catalunya d’aquest 2014, destacant els grans resultats dels nostres esportistes a les darreres temporades.\nEl director de Madison, Luis García, ha destacat la col·laboració tan reeixida amb la Federació Catalana i amb els Jocs del Mediterrani per crear un esdeveniment únic, que barreja el que és esportiu amb el que és lúdic a través del villagecomercial, les activitats paral·leles, la zona d’hostaleria i l’animació a la sorra. “El Madison Beach Volley Tour segueix creixent i ja tenim inscripcions de nacionalitats com Brasil, Grècia, Rússia, Andorra, Argentina, Cuba, Veneçuela i Uruguai. Així que vull animar el públic a que s’acosti a la platja de l’Arrabassada, ja que serà una cita única i espectacular, on estaran els millors jugadors i jugadores.\nL’alcalde de Tarragona ha manifestat la importància que té l’organització d’aquest torneig per a la ciutat, ja que “el vòlei platja és un dels esports que es realitzaran a les nostres platges durant els Jocs Mediterranis Tarragona 2017″. D’aquesta manera, ha assegurat l’alcalde, “esdeveniments d’aquest tipus serveixen per comprovar que a Tarragona sabem i podem organitzar competicions d’alt nivell. I serveixen també per situar Tarragona al mapa esportiu nacional i internacional “.\nCircuit Nacional i Campionat de Catalunya\nLa competició del circuit nacional arrencarà el divendres 8 d’agost a les 10:00 i s’estendrà fins al diumenge 10, quan es jugaran les finals. A les 18:00 començarà la femenina i a les 19:00 serà la masculina. Un dia abans, el 7 d’agost, tindrà lloc la Final del Màster del Campionat de Catalunya de Vòlei Platja, de la qual sortirà el nou campió autonòmic de l’especialitat. L’entrada és totalment gratuïta en ambdues cites esportives.


#PCFWebinar: Incendis Equador - Pau Costa Foundation\nAquest mes de març analitzarem els incendis a Equador gràcies a l'experiència i coneixement que ens portaran José Luis Duce i Andrea Maria Bustos. Aquest #PCFWebinar porta el títol: Les Escoles de Camp i les BREMIF: dos projectes per a la necessària integralitat de la visió de foc. Durant el webinar es presentarà la realitat del territori i de el foc a Equador, es compartiran les experiències de dos dels projectes implementats en camp de l' PASF, En els quals es tracta de deixar evidència de la necessitat d'aplicar un enfocament més integral a la cultura de foc i del territori, amb l'objectiu últim i fonamental de la conservació.\nAndrea Maria Bustos Insuasti, Quito, 1984\nGeògrafa de formació acadèmica, especialitzada en sistemes de teledetecció, és la coordinadora i responsable de les accions de prevenció, formació, suport en el control d'incendis i especialista en maneig integral de foc a les províncies de nord de l'Equador, on el Programa Amazònia Sense foc (PASF-Equador), treballa. Més de deu anys vinculada a projectes de conservació i desenvolupament en camp de projectes ambientals amb diferents institucions i amb el treball dirigit a la millora de la qualitat de vida dels habitants i habitants de les comunitats.\nJosé Luis Duce Aragüés, Saragossa, 1973\nVa començar la seva carrera professional en el món de el foc a principis dels 90, combinant la seva feina en brigades terrestres i després helitransportades, amb el de professor d'anglès. No deixa de sorprendre aprenent des de totes les arestes i formes de foc en les seves diferents facetes i al llarg i ample dels diferents països i ecosistemes en els quals ha treballat. Portant a terme diversos projectes amb The Nature Conservancy i Pau Costa Foundation, en l'actualitat es troba a Equador, donant suport al desenvolupament d'un enfocament més integral de foc.\nConnecta't a través del enllaç de Zoom!\nAndrea Maria Bustos, equador, José Luis Duce, maneig Integral, PASF


Moren almenys 12 policies en un atemptat a la capital de Tunísia - Diari de Girona\nMoren almenys 12 policies en un atemptat a la capital de Tunísia\nLes autoritats atribueixen l'atac als gihadistes i decreten l'estat d'emergència a tot el país\njavier martín (efe)tunis 25.11.2015 | 13:54\nLa policia va acordonar la zona de l´atemptat. ZOUBEIR SOUISSI/reuters\nAlmenys 12 membres de la guàrdia presidencial van morir i 16 van resultar ferits en un atemptat perpetrat a la capital de Tunísia, que les autoritats no van dubtar a atribuir als gihadistes i que és el tercer que pateix el país aquest any.\nL'atac, portat a terme en caure la tarda a la cèntrica avinguda Mohamed V, una de les artèries de la ciutat, va obligar el Govern a decretar l'estat d'emergència a tot el país i un toc de queda a la capital, per segona vegada des de principi tem d'any. El nou atemptat suposa un canvi en l'estratègia dels gihadistes, ja que després d'enfonsar la indústria del turisme apunten ara contra les forces de seguretat.\n«Ha estat una bomba enganxada a la part inferior del vehicle o deixada al carrer, i probablement accionada per control remot en passar per aquí», va explicar una font de Seguretat prop de lloc dels fets.«Hi havia molts cadàvers per terra, alguns de mutilats, i l'autobús ha quedat destrossat. Completament destruït», va explicar Mohammad Mahmud Hamudi, un jove que minuts abans havia passat a prop del lloc.\nLa zona de l'atac és, a més, altament simbòlica: l'autobús va esclatar davant de la seu de l'antic partit del dictador deposat Zinedin el Abedin Ben Ali i a escassos 200 metres de la plaça del 14 de gener, data en què va ser deposat. Es tracta d'un ampli espai, presidit per un enorme rellotge de ferro en forma de piràmide, que uneix el bulevard Habib Bourguiba, centre comercial de la ciutat, i l'avinguda Mohamed V, centre de negocis i lloc on es concentren diversos edificis oficials.\nL'atemptat d'ahir és el tercer que pateix Tunísia el 2015 després dels perpetrats el 18 de març i el 26 de juny al museu del Bardo, el més important de la capital, i a la platja d'un hotel de la ciutat costanera de Susa. Aquells atacs van causar la mort de 60 turistes estrangers -22 a El Bardo i 38 a Susa- i van aconseguir enfonsar la indústria del turisme.


Notícies - La 13a Cantata Infantil de Sant Cugat fa vibrar el públic del Teatre-Auditori amb 'El follet valent'\nLa 13a Cantata Infantil de Sant Cugat fa vibrar el públic del Teatre-Auditori amb 'El follet valent'\nel 20/abr/16 Alba Triadó Societat PDF\nLa 13a Cantata Infantil ha fet vibrar aquest dimecres al matí el públic del Teatre-Auditori amb una adaptació del muntatge musical 'El follet valent'. Els 560 alumnes de segon de primària de les escoles públiques de Sant Cugat han protagonitzat aquest espectacle que explica la història d'un follet que a través de l'amistat i l'adversitat lluita per la pau i la convivència.\nLa professora de l'Escola Municipal de Música Isabel Mantecón, acompanyada per cinc músics del mateix centre, ha dirigit els alumnes en aquesta obra escrita per Clara Ripoll i Rosa Noguera amb música de Núria Joanet que vol transmetre valors com l'empatia, la voluntat i el respecte. L'espectacle ha començat amb la narració del follet i s'ha entrellaçat amb les vuit cançons que els estudiants han interpretat gràcies a les hores d'assaig que han destinat a les classes de música de manera coordinada. Els protagonistes han quedat satisfets amb l'actuació.\nQuan ha pujat el teló, ha estat molt 'xulo' perquè és el somni de la meva vida. / Hem practicat molt la Cantata i ens ha agradat molt a nosaltres i a les nostres mares. / El més 'xulo' és quan hem cantat la cançó de 'Som els de la colla del fullet valent'.\nCentenars de pares, mares i familiars dels alumnes han omplert la platea de l'equipament municipal. Els espectadors han mirat l'espectacle amb atenció i han aplaudit amb força al final de la funció.\nPúblic de la Cantata\nM'ha agradat molt perquè els nens s'ho han passat molt bé preparant-la i als pares ens cau la bava. / Ha estat molt bonic i emocionant veure els nens cantant aquesta història tan bonica. / Aquestes iniciatives ja s'havien fet fa molts anys: els nostres fills ja hi havien participat i ara veure els nets és un goig. / Veure un munt de nens cantant el mateix des de diferents escoles, haver-ho assajat alhora i veure-ho en una posada en escena conjunta és molt emocionant.\nEls alumnes de les escoles Catalunya, Ciutat d'Alba, Collserola, Gerbert d'Orlhac, Jaume Ferran i Clua, Joan Maragall, la Floresta, l'Olivera, Pi d'en Xandri, Pins del Vallès i Turó de Can Mates han participat, en dos torns, en la tretzena edició d'aquesta cita que s'ha convertit en una data fixa al calendari escolar de la ciutat.\nCugat.cat oferirà la possibilitat de veure l'actuació íntegra a partir de dimecres que ve i l'opció de comprar un DVD del muntatge.\nJa hi ha data per la Marxa Infantil 2020\nBanderes a mig pal a Sant Cugat per les víctimes del temporal Gloria\nEls infants de segon de primària han protagonitzat el concert / Foto: Localpres


Inici - Restaurant Quinze Ous\nReserves al 689 62 01 31\nRegala Quinze Ous\nEnvoltat de paratges muntanyencs i volcànics neix el restaurant Quinze Ous l’any 2017, a Les Preses, a les mans de Ferran Pont, graduat al Basque Culinary Center.\nUn projecte que vol trencar amb els tòpics de la cuina Garrotxina i fer-nos viatjar, demostrant a cada plat l’experiència d’un viatger enamorat de la cuina.\nJuntament amb la seva parella Elena Sobrerroca intenten oferir un servei acollidor i familiar, amb un aire juvenil. Tot això ho aconsegueixen gràcies al gran equip que han ajudat a fer real aquest somni, trobant al capdavant de la cuina a Ferran Pont, el basc Ander Etxebeste i el català Ferran Bosch.\nEl nostre equip treballa sempre amb producte de temporada aconseguint tenir una carta molt versàtil i canviant, arriscant i creant nous plats cada setmana i buscant l’essència a cada cullerada perquè cada cop que hi mengis sigui una experiència nova.\nPer aquestes raons no us podem deixar una carta amb els plats que elaborem, ja que canvia contínuament, però us deixem a sota un pessic del nostre treball. El nostre consell, veniu a provar-ho vosaltres mateixos, desperteu els sentits.\nSom a Les Preses, al costat de la piscina municipal, en plena Vall d’en Bas.\nCarrer President Tarradellas, 9\nMigdies de dimarts a dissabte de 13 a 15.30 h\nNits de dimecres a dissabte de 20.30 h a 22.30 h (aprox)\nTenim menú diari al migdia.\nMigdies de dimarts a diumenge de 13 a 15.30 h\nNits de dimarts a diumenge de 20 a 23 h (aprox)\nTots els drets reservats © Quinze Ous 2017 - Avís legal - Política de privacitat - Web desenvolupada per Volcànic Internet - Fotografies de Saüc\nRestaurant Quinze Ous, Les Preses\nReserves només per telèfon al 689 62 01 31


El primer tuit de Piqué després de trencar amb Shakira\nGerard Piqué, defensa central català del Futbol Club Barcelona, està més al focus de l’actualitat que mai, però no per cap motiu relacionat amb el seu rendiment com a jugador, sinó per la ruptura amb Shakira. Tot i això, no s’ha d’oblidar que continua sent futbolista i que la seva principal ocupació és aquest esport, així que quan es vagi superant tota la bombolla mediàtica que s’ha generat al voltant de la seva vida personal, es tornarà a parlar de la seva activitat com a blaugrana. De fet, tot just acaba de fer la seva primera piulada després de la ruptura amb Shakira i està relacionada amb el futbol.\nGerard Piqué fa promoció d’un videojoc després de trencar amb Shakira\nPiqué, que no ha escrit cap paraula, ha fet un retuit d’una publicació de GOALS, un videojoc de futbol del qual encara no se’n sap gran cosa, però que aterrarà aviat al món gamer. El central català del Barça s’ha limitat a posar dues emoticones d’unes flames, amb la qual cosa s’entén que està fent promoció d’aquest videojoc. Com no podia ser d’una altra manera, la gran majoria de respostes que ha rebut han estat relacionades amb el cas Shakira, però ell no ha comentat absolutament res i s’ha limitat a crear expectació amb aquest nou videojoc.\n— Gerard Piqué (@3gerardpique) June 9, 2022\nUn possible conflicte comercial amb el Barça\nAra bé, aquesta piulada, que d’entrada sembla inofensiva, podria arribar a generar un conflicte comercial important entre Piqué i el Barça. El motiu és que un dels patrocinadors principals de l’entitat blaugrana és l’empresa japonesa Konami i el seu videojoc de futbol eFootball, el qual és molt present al Camp Nou i en altres àmbits del club. Malgrat que encara no se sap gairebé res de GOALS, no hi ha cap mena de dubte que, d’una manera o d’una altra, serà competència directa de Konami, companyia amb la qual el Barça té un contracte signat fins a 2024.\nGOALS, el nou videojoc de futbol\nPel que fa a GOALS, cal destacar que s’haurà de vigilar molt de prop què passa amb aquest producte, ja que arriba en un moment de molts canvis en el món dels videojocs de futbol. El gran dominador històric, el FIFA, ha perdut recentment la llicència oficial amb la FIFA i haurà de canviar el nom. A partir d’ara es dirà EA Sports FC. A més a més, el joc de Konami, eFootball, també ha patit recentment una remodelació total. El que abans es coneixia com a Pro Evolution Soccer i era gairebé el mateix que el FIFA, ha passat a ser un joc que es pot descarregar gratuïtament i que busca una nova estratègia per desmarcar-se del seu rival etern. GOALS s’assemblaria més aviat a la proposta de Konami, així que encara hi ha més ingredients per pensar que aquesta piulada de Piqué podria ser problemàtica amb el Barça.\nFutbol Gerard Piqué Shakira Videojocs\n() juny 10, 2022 | 15:47\neFootball es d'en Piqué també, calma xD


Gest il·lusionant de Laporta pel fitxatge estrella que vol el Barça: el City de Guardiola serà el rival – CATzona\nGest il·lusionant de Laporta pel fitxatge estrella que vol el Barça: el City de Guardiola serà el rival\nSense comentaris a Gest il·lusionant de Laporta pel fitxatge estrella que vol el Barça: el City de Guardiola serà el rival\nEl Barça és notícia pel que genera en els terrenys de joc, però també per tot allò que l’envolta. I quan el president blaugrana parla, el centre d’atenció va cap allà. Joan Laporta ha comentat l’actualitat culer a TV3, mullant-se sobre el futur més immediat, parlant breument de fitxatges, de la situació econòmica, però també de temes d’actualitat.\nEl Barça està a l’UCI\nFinancerament el club està com està, i ha reiterat la seva intenció de voler “rescatar el Barça de la situació que ens hem trobat”. I afirma que té “més ganes que mai”. Però també ha revelat que “el Barça encara està a l’UCI, millorant, i hi ha paràmetres que així ho indiquen”.\nJoan Laporta compareixent davant de la premsa / Carlos Baglietto\nLaporta també ha destacat que “la rebaixa salarial és important, del 110% al 80%”, lloant els capitans Gerard Piqué, Sergio Busquets i Jordi Alba. De cara al futur, ha afirmat que vindrà Sergi Roberto i que estan en converses amb Samuel Umtiti.\nSobre Messi, poc a dir, ja que “no hem tornat a parlar des del seu comiat”. A més, ha confessat que va ser “una sensació estranya veure’l amb una altra samarreta, amb un rival”. I Laporta ha estat clar: “No em va agradar”. I que tot i les rebaixes i les vendes d’última hora, “no donava” per renovar Messi.\n💥Han partit peres Laporta i Messi?\n🎙 “No he tornat a parlar amb Messi. Vaig veure el seu debut, va ser una sensació estranya el fet de veure’l amb una altra samarreta. No m’agrada pensar que aquesta temporada no el tindrem aquí, que és rival, que possiblement ens enfrontarem” pic.twitter.com/mo5oYqKo9H\n— Onze (@OnzeTv3) September 6, 2021\nHaaland és l’objectiu?\nPerò una de les respostes més clares sense dir res de Laporta ha estat quan ha comentat una pregunta sobre els fitxatges. Tot just després de parlar de Messi i de les rebaixes salarials, ha estat preguntat pels fitxatges: “L’any que ve podrem fitxar amb més normalitat i amb objectius més ambiciosos”. I ha sortit el nom d’Erling Haaland, el golejador de moda que mig Europa vol, inclòs el Manchester City de Pep Guardiola, un dels rivals més forts pel passat citizen del pare del davanter noruec, Alf-Inge Haaland.\nLa resposta de Laporta, encara més clara: un somriure d’orella a orella però sense voler dir res. Tot i això, ha quedat clar que el Barça anirà a per Haaland l’estiu vinent si econòmicament s’ho pot permetre.\nKoeman, Piqué, Griezmann…\nTambé ha tingut temps per refermar Ronald Koeman en el seu lloc, rebent “tot el meu suport i el meu respecte”, ha dit Laporta. I creu que “el cruyffisme del Koeman és incontestable”, perquè “el model Johan és innegociable”.\n💥LAPORTA FA COSTAT A KOEMAN\n🎙 “M’agrada el Riqui, el Collado i Umtiti, si està bé. Però això en cap cas és un repte a Koeman. La junta directiva li dona tot el suport i té tot el nostre respecte i la confiança perquè treballi el més a gust possible.”#OnzeE3 pic.twitter.com/lkACBqpXJ3\nAntoine Griezmann “no ha encaixat al Barça”, però “no he vist una actitud que sigui criticable”. De Gerard Piqué creu que “el barcelonisme i la seva professionalitat està fora de tot” i que “té totes les qualitats per ser un molt bon president del Barça“.\nEncara en clau Barça, ha recordat que depurarà “totes les responsabilitats que calgui” respecte a la due diligence a la junta de Josep Maria Bartomeu, i que ja han trobat “errors, irregularitats, presumptes accions delictives i presumptes corrupteles” gràcies a l’auditoria.\nI per acabar, quatre apunts definitius en els tres quarts d’hora d’entrevista: que “el projecte de la Superlliga està viu”; que “Javier Tebas està obsessionat amb la Superlliga; que “el PSG s’ha saltat totes les normes del fair-play financer”; i confirma que el Barça va voler fitxar Neymar aquest estiu perquè “anava boig per venir”.\nImatge principal: Joan Laporta durant la roda de premsa de comiat de Leo Messi / EFE\n← Laporta: “Estem per depurar totes les responsabilitats que calguin” → Un 60% més de públic al recinte d’oci de la Santa


El projecte d’un centre virtual de control Covid-19 rebrà fons europeus\nMútua Terrassa i el dia a dia d'un hospital bolcat contra la Covid-19\nAmb participació de Mútua de Terrassa, ha estat un dels projectes seleccionats en la lluita contra el coronavirus\nUn projecte amb participació egarenca relacionat amb la crisi del coronavirus rebrà finançament europeu en el marc del programa impulsat per l’Institut Europeu d’Innovació i Tecnologia (EIT). En total, l’EIT destinarà 60 milions a 207 projectes empresarials i d’innovació a 32 països. Els escollits resolen qüestions en àrees com la salut, la digitalització, l’alimentació o la mobilitat urbana.\nEntre es projectes catalans seleccionats hi ha una iniciativa de control digital de la covid-19 on participa l’Hospital Clínic, la Fundació Clínic per a la Recerca Biomèdia, l’ICS, la Fundació d’Investigació en Ciències de la Salut Germans Trias i Pujol i la Fundació de la Mútua de Terrassa, que rebrà 553.750 euros.\nAquest projecte inclou la creació d’un centre virtual de control per a pacients positius de covid-19 que permetrà obtenir un algoritme d’intel·ligència artificial que predirà quins pacients tenen més probabilitat de desenvolupar els símptomes més greus. El projecte ja ha fet prova d’un efecte positiu amb un estudi publicat a Clinical Infectious Diseases en què es demostra la reducció de la taxa de mortalitat en un 50 %.


S'obri el primer pas de vianants aprovat pels veïns | Valencia Extra\nLes obres del nou pas de vianants, que van començar a l’agost, suposa el primer dels sis aprovats en els pressupostos destinats als projectes de participació ciutadana. El pas està situat en la unió del passeig de la Petxina amb el carrer del Túria, permet l’accés directe a un dels descensos als jardins de l’antic llit del riu i resol una petició veïnal demandada pel que fa a la millora d’itineraris de vianants.\nParal·lelament, s’ha dut a terme un canvi d’infraestructura que incorpora rampes tenint en compte, a més, la proximitat d’una parada d’EMT els accessos de la qual no estaven adaptats fins ara a persones amb mobilitat reduïda. A més, esta acció pacifica la circulació del trànsit rodat que entra al pas inferior de la Petxina.\nCom ha assenyalat el regidor de Mobilitat Giuseppe Grezzi, “som un govern que pensa en les persones i treballa amb les persones. El procés participatiu que culmina amb este pas és només una mostra. Des de la Regidoria de Mobilitat Sostenible treballem per a millorar una mobilitat de vianants integradora a la ciutat de València”. Per la seua banda, el regidor de Desenvolupament Urbà i responsable de les obres d’urbanització en la ciutat, Vicent Sarrià, ha manifestat la importància de “la participació dels ciutadans en els assumptes de la ciutat, als que cal agrair la seua col·laboració en la millora de la ciutat”. I ha ressaltat que “les inversions de l’Ajuntament estan arribant com mai a tots els barris de la ciutat”.\nQuan concloguen les obres d’este últim trimestre de l’any que estan programades, s’haurà invertit en la ciutat, amb càrrec als pressupostos municipals un total de 10 milions d’euros en obres de renovació i ampliació de voreres i asfaltat de carrers, repartits en més de 123 actuacions, repartides per tots els barris de la ciutat i les pedanies.\nA estes intervencions cal afegir les que es realitzaran subvencionades per la Generalitat amb càrrec al Pla Confiança i que suposen una inversió de 8 milions d’euros, repartits en tres actuacions en la urbanització de carrers en el Cabanyal; en l’obertura del carrer Genaro Lahuerta al costat de Vivers i el Museu de Belles Arts i en el pla d’accessibilitat que s’està duent a terme rebaixant rastells en els passos de vianants per a millorar la mobilitat de les persones.\nEls pròxims passos es faran a Campos Crespo, juntament amb la semaforització de l’encreuament amb el carrer de Xelva i els treballs d’urbanització de la via mateixa a càrrec del Servici de Manteniment d’Infraestructures. També estan previstos els passos de vianants de Blasco Ibáñez, a l’altura del carrer de Suècia i de Jaume Roig, amb l’objectiu d’aconseguir un itinerari de vianants en lògica consonància amb els altres ubicats a Blasco Ibáñez.\nFinalment, i dins també de les propostes veïnals aprovades en els pressupostos, es duran a terme els treballs per a un nou pas de vianants a l’avinguda de Campanar, a l’altura del número 35, així com a l’avinguda de la Constitució amb el carrer d’Ángel Tomás García. Este últim, a més, inclourà la semaforització de l’eixida a l’avinguda mateixa, tal i com s’ha informat des de la Regidoria de Mobilitat Sostenible.\nValència elimina les antigues gàbies de confinament de gats del centre d’acollida d’animals


Topaz - Viquipèdia, l'enciclopèdia lliure\n143 min / 127 min\nTopaz és una pel·lícula estatunidenca de 1969 dirigida per Alfred Hitchcock. Es tracta d'una història d'espionatge durant la Guerra Freda, amb guió de Samuel A. Taylor basat en la novel·la homònima de Leon Uris.\nDurant el període de la Guerra Freda, un oficial dels serveis d'espionatge soviètics, Boris Kusenov, deserta als Estats Units des de Dinamarca juntament amb la seva esposa i filla. El desertor té informació sobre un acord entre l'URSS i Cuba; l'existència d'un talp dins dels serveis d'espionatge francesos, i informació d'una organització anomenada "Topaz", que traspassa informació de l'OTAN a la Unió Soviètica.\nL'agent Nordstrom de la CIA, que havia estat l'interrogador de Kusenov, informa al seu col·lega i amic, l'agent francès André Devereaux, i li demana el seu ajut perquè viatgi a Nova York, on un representant de Cuba parlarà en les Nacions Unides, i porta amb si documentació sobre l'acord secret rus-cubà. Devereaux decideix acompanyar, juntament amb la seva dona, en el seu viatge a Nova York, a la seva filla Michèle i al seu gendre, el periodista François Picard, que s'uneix als seus plans.\nDesprés d'idear un intricat pla, André aconsegueix, gràcies als seus contactes a Harlem, robar-li proves a l'oficial cubà Rico Parra i vola a Cuba, on es troba amb la seva amant Juanita de Córdoba, una espia contrarrevolucionària relacionada amb Parra. Aquest ho descobreix i, per tal d'evitar-li la tortura i la mort, l'assassina.\nDevereaux torna a París, i descobreix que la seva dona Nicole l'enganya amb Jacques Granville, un antic camarada de la Resistència francesa. Per la seva banda, François Picard continua les seves investigacions i interroga el funcionari de l'OTAN, Harri Jarré, qui apareix mort poc després. Finalment, François mostra a Michèle i als seus pares un retrat de Jarré. Nicole admet que el coneix i confessa el nom del cap de "Topaz", que no és altre que el seu amant Granville, qui resulta ser el talp.\nKarin Dor: Juanita de Córdoba\nEl cameo d'Alfred Hitchcock és sobre el minut 30 de la pel·lícula, on interpreta un home en cadira de rodes que empeny una infermera a l'aeroport; quan ella s'atura Hitchcock s'aixeca de la cadira, saluda un home i marxen junts caminant.\n↑ «Topaz». The New York Times.\n↑ Curiositats a IMDb (anglès)\nA Wikimedia Commons hi ha contingut multimèdia relatiu a: Topaz\nObtingut de «https://ca.wikipedia.org/w/index.php?title=Topaz&oldid=27472574»\nLa pàgina va ser modificada per darrera vegada el 13 juny 2021 a les 20:23.


Els mercadets de Sant Roc i la Zona Nord reobrin aquest dimecres | ARA Multimèdia\nCarrer on s'instal·la el mercadet de la Zona Nord.\nTant el de Sant Roc com el de la Zona Nord obriran dimecres i dissabtes, a partir d'aquest 3 de juny.\nSi el de Batoi ja va reobrir fa unes setmanes, ara és el torn dels mercadets de Sant Roc i la Zona Nord. Tots dos ho faran al 50 % de la seua activitat, i en el cas del primer canviant la seua ubicació, en la plaça Enric Valor, on es troba la sala de lectura de la Uixola.\nEl mercat de Sant reobri a partir d'aquest dimecres 3 de juny, amb un total de 5 punts de venda. El de la Zona Nord també el recupera a partir d'aquest dimecres, mantenint-se a la mateixa ubicació, amb 14 punts de venda.\nL'altra superfície amb novetats és el mercadet situat al barri de Batoi. A partir del pròxim diumenge, s'amplia la superfície fins al 50% de les autoritzacions -com la resta de mercats de venda no sedentària-, amb un total de 26 llocs de venda. Els llocs ja no seran només d'alimentació i s'haurà de complir amb les mesures sanitàries obligatòries de mascareta, control d'aforament i desinfecció de mans a l'entrada.\nLa regidora de comerç, Vanessa Moltó, demana "prudència a tots, respectar les mesures sanitàries obligatòries com la mascareta, l'aforament controlat i la desinfecció de mans".


La crisi del mercat discogràfic, en un documental d’In-Edit TV | Barcelona Cultura\nLa crisi del mercat discogràfic, en un documental d’In-Edit TV\n7-1-2015 Potser ja heu crescut amb ordinadors i internet però les coses no sempre han estat com les coneixem ara i l’arribada de la xarxa i del món digital va trastocar moltes coses, entre les quals la indústria discogràfica. Com ha afectat la crisi del sector al món de la música i com s’ho han fet els artistes per sobreviure al cataclisme? Ells mateixos ho expliquen al documental Con la música a otra parte, que s’acaba d’incorporar al catàleg de la plataforma online In-Edit TV.\nIn-Edit TV és una plataforma online on podreu veure documentals musicals de qualitat, d’aquells als que ens ha acostumat el festival In-Edit. Per veure els films que estan penjats en aquesta plataforma, us heu de registrar i, després, segons el film, pagar una quantitat. En el cas del documental de Jordi González Con la música a otra parte, són dos crèdits o, el que és el mateix, dos euros.\nPer aquest preu, veureu artistes com ara Santiago Auserón, Chicuelo, Quimi Portet o Najwa Nimri, entre molts d’altres, que expliquen les seves experiències en el món musical d’avui i opinen sobre la manera com ha anat tot plegat.\nI és que el fet que s’hagin anat digitalitzant els continguts culturals ha transformat radicalment la manera com s’escolta, es compra, es distribueix i es crea la música. No són pocs els artistes i empreses que han acabat desapareixent, però d’altres han sabut adaptar-se a una situació nova i fins i tot li han tret partit.\nSi voleu saber-ho tot sobre la transformació espectacular que ha patit la indústria discogràfica i musical en els últims anys, no deixeu de veure Con la música a otra parte a la plataforma online In-Edit TV. Us costarà 2 €


Viatges insòlits...: A UN ANY DE VIATGES INSÒLITS\nOlga Xirinacs 25 de gener de 2014 a les 10:04\nD'imaginació no te'n falta i per això no et sentiràs mai sola. Només et puc aconsellar que siguis feliç escrivint. Primer, naturalment, escriuràs per a un públic, perquè el que voldràs és COMUNICAR la teva imaginació. Més endavant en els anys, potser només escriuràs per a tu, i veuràs que es tractava realment d'això: d'escriure.\nTeresa Duch 29 de gener de 2014 a les 22:42\nGràcies Olga, seguiré el teu consell, de moment no em costa gens. Més aviat diria que sóc feliç si escric. I suposo que sí, que la motivació d'escriure pot anar evolucionant.\nElfreelang 24 de maig de 2014 a les 14:26\nHola Teresa et torno la visita, no tenia el gust de conèixer-te , aniré venint ...celebro que siguis escriptora, que escriguis i et publiquin....enhorabona!\nTeresa Duch 29 de maig de 2014 a les 23:54\nHola Elfreelang, gràcies per aquesta ampla enhorabona. Només t'he de puntualitzar que no em van publicar, sinó que em vaig publicar.\nFins aviat. Ens veiem pels nostres blogs!